Naffe tuwe ku bisawo tuli bakozi, abavubuka abalimi be Mukono basabye pulezidenti Museveni - Watchdog Uganda\nABAVUBUKA abalimi ab’egattira mu kibiina ekimanyiddwanga DIGOWA Youth Group ekisangibwa ku kyalo Ggonve mu Gombolola ye Nabbaale mu Disitulikiti ye Mukono basabye Pulezidenti Museveni abadduukirire abawe ku nsimbi zagenda agaba mu bibiina by’abavubuka eby’enjawulo, nga bagamba nti nabo bakozi nnyo ate nga bafubye n’okulwanyisa ebbula lye mirimu mu kitundu kyabwe.\nBano abasoba mu 200 nga balina yiika ze ttaka ezisoba mu 150 balima ebirime okuli amatooke, omuceere, ennyanya, amapapaali, obutunda, meloni, ensujju ne bilala bagamba nti ku kyalo kyabwe tebakyayagala kulaba muvubuka atalina kyakola, era nga baasalawo kusiiba mu nnimiro okusobola okufuna ensimbi eziva mu bye balimye.\nMoses Ssentumbwe nga ono y’omu ku bakulira ekibiina kya DIGOWA agamba nti ettaka lino lyabaweebwa jjajja wabwe, nti kyokka nga yadde bangi mu Famire era nga babeera Kampala baasalawo obutalitunda wabula ne bafuba okulitekako pulojekiti ez’okulima entonotono mu kusooka, oluvanyuma ne bafuna ekilowoozo kyo kuzigaziya ne kigendererwa eky’okufunira emirimu abavubuka b’okukyalo, bafune ku nsimbi eziva mu bulimi nabo beyagale.\n“Emabegako wano abavubuka ku kyalo kino nga bakeera kukuba Ludo saako n’okuzannya amatatu era twabayitangako nga tuva e Kampala okujja okulima nga twennyamira kwe kusalawo ne tubatuukirira nabo ne bakkiriza okutwegattako era nga kati tukolera wamu okusobola okwejja mu bwavu.\nTetukozesa bavubuka bokka wabula n’abantu abakuze mu myaka abaagala okutwegattako nabo tetubaleka bbali tukola nabo emirimu egigya mu myaka gyabwe egitali gy’akukakalukana nnyo oluvanyuma ne bafunamu ensimbi ezibayamba n’abomumaka gaabwe.\nAbavubuka ba DIGOWA Youth Group nga balambuza Mubiru Patrick wakati mu ssaati enjeru ennyanya ze balima\nokusoomozebwa kwe basanga mu bulimi\nSsentumbwe agamba nti ekisinga okubakosa era nga baagala Gavumenti ekinogere eddagala amangu ddala, lye ddagala effu eliri mu katale, agamba nti lino libazza nnyo emabega olwokuba olumu baligula ne bafuuyira ebirime byonna ne bikala era ne bafiirwa nnyo ensimbi empitirivu ze baba bataddemu.\n“Emabegako twafiirwa obutunda bwaffe obwali bumaze okulandira ddala era nga twali tubutaddemu ensimbi mpitirivu nnyo, saako ne micungwa byonna ne bikala era awo twafiirwa ensimbi ezisoba mu bukadde 60 ekyo ne kituzza nnyo emabega.\nEbbeyi ye bilime naye olumu etukosa kubanga abasuubuzi batujerega nnyo bwe tuba nga tututte ebilime byaffe mu butale obwenjawulo wano mu Uganda, songa singa Gavumenti eba etuyambyeko okutufunira ku butale ebweru we ggwanga kiba kituyambako kuba tulina ebintu bingi bye tulima ate nga byanjawulo.\nEkilala ffe entekateeka za Gavumenti ezikulakulanya abalimi eno ewaffe tezituuka era tetulina mukungu wa Gavumenti yali atulambuddeko okusobola okumanya ebintu bye tukola, nga kino kitegeeza nti ssinga tufuna obyambi okuva mu Gavumenti nga bwe tuwulira Omukulembeze waffe owe Ggwanga bwalambula abavubuka era nabakwasa ne ku bisawo bya sente, naffe singa atulambulako kijja kutuyamba okugaziya ku bye tukola saako n’okwongera ku muwendo gwe mirimu mu bavubuka.\nAbavubuka ba DIGOWA nga balambuza Mubiru ne banne abagenze okubalambulako ku kyalo Ggonve e Nabbaale\nPatrick Mubiru eyakwasibwa omulimu gw’okutambuza entekateeka ya bonna bagaggawale mu ttundu ttundu lya Greater Mukono, saako n’okulondoola enkola ye mirimu gya Gavumenti okuva mu offiisi ya Ssentebe we Kibiina kya NRM e Kyambogo bwe yabadde abalambula yasiimye emirimu egikolebwa abavubuka ba DIGOWA, nasuubiza okutuusa obubaka bwabwe ew’omukulembeze we Ggwanga asobole okujja okubalambulako saako n’okubaako kyateeka mu nsawo yabwe basobole okwongera ku bye balima.\nMubiru yabakubirizza okwegatta awamu kye yagambye nti kijja kubayamba okufuna ensimbi za Gavumenti nga tebatawaanye nnyo.\n“Abaana bano ngenda kusooka mbatwale ewa Gen. Salim Saleh akulira bonna bagaggawale tulabe kyayinza okubakolrawo amangu ddala kubanga tumaze okulaba obusobozi bwabwe” Mubiru bwe yagambye.


Bukedde Online - okubasiimaAbakolera mu Owino baakukola mu mpalo\nKIGONGOKabaka awadde 5 amayinja okubasiima...\nAkulira akatale ka Owino ng’ayogera eri abasuubuzi.\nABASUUBUZI mu katale ka St. Balikuddembe (Owino) basazeewo okukolera mu mpalo okusobola okuteeka ekiragiro kya minisita w'ebyobulamu, Dr. Jane Ruth Aceng mu nkola okwewala okuggalwa.\nBano okutuuka ku kino kiddiridde minisita Aceng okukyalako mu katale kano ku Lwomukaaga akawungeezi ng'agenze okugabira abasuubuzi abasula mu katale obutimba bw'ensiri n'atamatira mbeera gye bakoleramu.\nEno gye yakizuulidde nti ebiragiro ebyaweebwa obutale abakolera muno baabadde bakyabulamu okubiteeka mu nkola ng'okulekawo ebbanga wakati mu basuubuzi ne bakasitoma n'abawa ennaku bbiri olwa Ssande ne Mmande nga bakitadde mu nkola oba ssi ki baakuggalwa.\nBano tebaalinze kyagwa ku bannaabwe ab'oku Kaleerwe ne Nakawa be baggala olw'okulemwa okutuukiriza ebiragiro ebyabaweebwa. Abakulembeze baasoose kutuula n'abasuubuzi ne bakkaanya okutandikawo enkola y'okukoleranga mu mpalo okusobozesa bannaabwe abaleseewo emidaala okutondawo amabanga agamala nabo okufuna we bakolera ng'olunaku olwabwe lutuuse.\n"Tuli basanyufu olw'omulimu omulungi abasuubuzi baffe gwe beekozeemu ne tusobola okumalako nsalesale wa minisita nga twetereezezza era mbasaba basigale nga bagondera ebiragiro bya gavumenti by'eneeba etuwadde okusobola okusigala nga tukola," bwatyo ssentebe w'akatale kano Godfrey Kayongo bwe yategeezeza bwe yabadde alambula akatale kano ku Mmande akawungeezi.


Bukedde Online - Kkooti yeekiise mu kakiiko ka Nantaba\nKkooti yeekiise mu kakiiko ka Nantaba\nBaminisita ba Kabaka abaggya bakwasiddwa amabaluwa\nBannabyabufuzi beekozeemu omukago okuvugan...\nABASENZE ababonyaabonyezebwa ku ttaka mu disitulikiti y’e Kayunga basabye akakiiko ka pulezidenti Museveni ke yassaawo okugonjoola ensonga zino nti ku mulundi guno kaveeyo n’enkola ey’enkomeredde eneemalawo ebizibu byabwe eby’ettaka.\nAte kkooti yeekiise mu mirimu gy’akakiiko n’efulumya ekiwandiiko ekigaana minisita Nantaba n’akakiiko ke okusaalimbira ku ttaka ly’abantu.\nEkiwandiiko ekifulumiziddwa kkooti enkulu e Jinja nga kissiddwaako omukono gw’omuwandiisi wa kkooti eyo, David Batema kiyimirizza minisita obutalinnya ku ttaka lya Eria Paul Kiwanuka eriri e Kokotero mu ggombolola y’e Bbaale.\nAbasenze bino baabitegeezezza akakiiko kano akakulirwa minisita omubeezi ow’ebyettaka, Aidah Nantaba bwe kaabadde katandika omulimu pulezidenti Museveni gwe yakatuma mu disitulikiti y’e Kayunga.\nAbantu okuli ab’ebibanja abagamba nti bagobaganyizibwa ne bannannyini ttaka abalina ebyapa n’abalina ettaka erikaayanirwa bazze mu bungi okunnyonnyola akakiiko ebizibu bye bayitamu.\n“Tumaze ebbanga nga batugobaganya ku ttaka. Tetukyakola, buli kiseera tubeera ku bunkenke,” Samuel Muhairwoha agamba nti yanyagibwako ettaka ku kyalo Namizo bwe yategeezezza. Abalina enkaayana baavudde mu magombolola okuli Kangulumira, Kayonza ne Bbaale.\nMinisita Nantaba agamba nti akakiiko ke kaakumala wiiki nnamba mu Kayunga nga kakola ku nsonga z’abagobaganyizibwa ku bibanja naddala abo abakaayana nti ettaka lyabwe lyanyagibwa abajaasi .\nE Masanafu amazzi gafuuse otuzzi\nLukyamuzi bamusuulidde omulambo\nOmugagga wâ€™omu Kisenyi ayanukudde Kayihura\nKansala Kalema alaze b'akulembera ng'okulima bwe kulimu ssente\nBye nnima mbifunamu obukadde 40 omwaka


Olukiiko lwa Balabirizi lwa kutuula okumulungula ensonga za Ntagali - Watchdog Uganda\nOlukiiko lwa Balabirizi lwa kutuula okumulungula ensonga za Ntagali\nSsabalabirizi eyawummula Stanely Ntagali ne Steven Kazimba Mugalu aliko kati\nOLUKIIKO lwa Balabirizi be kkanisa ya Uganda baakutuula ku lw’okuna luno okuteesa ku nsonga eziwerako nga mwotadde ne za Ssabalabirizi eyawummula Kitaffe mu katonda Stanely Ntagali.\nSsabalabirizi Kazimba Mugalu yawummuza Ntagali ku mirimu gy’obusumba gye buvuddeko nga alangibwa okuba nti yetaba mu bikolwa eby’obwenzi ebikontana ne mpisa ze Kkanisa.\nMu bbaluwa Kazimba gye yawandiika nga 13 omwezi guno yalaga nti Ntagali yali tayinza kweyongerayo mu maaso n’abuwereza mu kkanisa olw’ebikolwa eby’obwenzi bye yakwatirwamu bwatyo namuwummuza ebbanga elitali ggere.\nEnsonda mu kkanisa zilaga nti ekibonerezo ekyawebwa Ntagali mu lukiiko olugenda okutuula kiyinza okujjibwawo nti kubanga tekyakolebwa mu mateeka agafuga e kkanisa ya Uganda.\nKigambibwa nti Ntagali okuwebwa ekibonerezo kino okuva ewa munne eyamuddira mu bigere Kazimba, tewaliwo mitendera gy’agobererwa mu kusooka omuli okutuuza olukiiko lusooke luwulirize ensonga zino, saako navunanibwa okusooka okwewozaako nga bwe kisengekeddwa mu Ssemateeka we kkanisa, nga kino abamu ku balabirizi tebakisiima n’abamu okulaga nti waaliwo okunyigirizibwa.\nOmuwandiisi w’olukiiko luno Rev. Cn. William Ogeng akaksizza okutuula kwo lukiiko luno, era nategeeza nti mu nsonga endala ezigenda okutesebwako mwe muli ne z’okuwummula kw’omulabirizi w’obulabirizi bwe Kampla Bishop Wilson Mutebi agamba nti yetaaga okuwummula olw’obulamu bwe okwongera okunafuwa.\nOmulabirizi Mutebi gye buvuddeko yafuna obulwadde bwa kkansa w’omumusaayi nga mu kiseera kino afuna obujjanjabi.


Bukedde Online - Poliisi ekebezza Yiga Mbizzaayo omusaayi ku mpaka\nPoliisi ekebezza Yiga Mbizzaayo omusaayi ku mpaka\nBasomesezza abajaasi ku ngeri y'okutangira ebikolwa ebityoboola eddembe ly'abantu\nBba wa Kulannama azzizza omuliro ku by'oku...\nPAASITA Augustine Yiga ‘Abizzaayo’ bamukunguzza okuva ku poliisi e Kawempe n’atwalibwa e Wandegeya gy’aggyiddwaako omusaayi ku mpaka okugukebera okuzuula oba ye kitaawe w’omwana gw’agambibwa okuzaala mu muwala Angel Ainembabazi gwe yakabassanya ng’agenze ku kkanisa ye eya Christian Revival Church e Kawaala okumusabira.\nAbawagizi ba Yiga nga beekalakaasizza ku poliisi.\nZaabadde ssaawa 7:00 ez'omu ttuntu, mmotoka ya buyonjo ey'ekika kya Mark II, nnamba UAS 360U n'esimba emmanju wa poliisi y'e Kawempe, Yiga n'aggyibwa mu kaduukulu mw'abadde okuva ku Lwokutaano ne bamuyingiza mu mutto ogw'emabega mu bwangu obw'ekitalo.\n(Eno e Kawempe baali basazeewo okumuggyayo ku wiikendi bamutwale e Kireka kyokka oluvannyuma ne kisazibwamu).\nMu kuyingira mmotoka, Yiga yabadde ng'ayagala okuwalira kyokka bambega ba poliisi abaabadde mu ngoye eza bulijjo ne bamukwatako ku mugongo ne ku mutwe okumuyingiza mmotoka n'esimbula mu bwangu ne bamutwala e Wandegeya mu kifo abakugu gye bakeberera omusaayi, endaga butonde n'ebizibiti, ekiyitibwa Government Analytical Laboratory (GAL).\nBino biddiridde Yiga okukwatibwa ku Lwokutaano nga yaakadda okuva e South Afrika, n'aggalirwa ku poliisi e Kawempe oluvannyuma lw'omuwala Ainembabazi okumuggulako omusango ogw'okumukabassanya n'atuuka n'okumufunyisa olubuto ate n'agaana okumulabirira n'omwana n'agattako n'okumutiisatiisa okumutuusaako obulabe singa avaayo n'abyogera.\nPaasita Yiga Abizzaayo byongedde okumwonoonekera: Bamwongeddeko emisango emirala\nEbiwalirizza Paasita Yiga okuddukira e South Afrika\nOmusango guno guli ku fayiro nnamba GEF 18/2019 nga Yiga agambibwa okuguzza emyaka etaano egiyise era omuwala yageze nnende akomyewo okuva e South Afrika kwe kumuwendulira poliisi.\nYiga yakwatiddwa agenze ku poliisi e Kawempe okuggyibwako sitatimenti nga yasoose kubiyita bya lubalaato okutuusa lwe baamuggyeemu engatto n'omusipi ne bamuyingiza akaduukulu gye yasuze okutuusa eggulo ku Mmande lwe yaggyiddwaawo okutwalibwa e Wandegeya.\nEnsonda ku poliisi e Kawempe zaategeezezza nti Paasita Yiga yasoose kuwalira bwe baamugambye nti bamutwala Wandegeya ku kkeberezo lya Gavumenti, era abaserikale kwe kusalawo bamutwale ku mpaka basobole okumuggyako omusaayi n'omwana wa Ainembabazi okuzuula ekituufu oba ddala omuwala by'amulumiriza bituufu.\nKino poliisi yakikoze okwongera okunoonya obujulizi bw'egatta ku fayiro ya Yiga n'okuzuula obukakafu obumuluma oluvannyuma lw'omuwala Angel Ainembabazi okumuwawaabira omusango gw'okumukabassanya n'amuzaalamu omwana ate n'amwegaana.\nPaasita Ssennyongo akubye munne Yiga 'Abizzaayo' mu mbuga z'amateeka\nBino byonna poliisi yagezezzaako okubikola mu nkukutu nga bannamawulire abaabadde balinze ebweru wa poliisi tebamanyi era mu kumufulumya okumutwala e Wandegeya bambega baakozesezza mmotoka ezaabuyonjo nga za njawulo ezivugibwa abaserikale abakolera ku poliisi y'e Kawempe.\nBaamuyisizza mmanju mu bukuubo obuyita mu buyumba bw'abaserikale kyokka bannamawulire olwabitegedde ne bayolekera e Wandegeya wabula ne bagaanibwa okuyingira mu kifo kino ekyabadde kikuumibwa obutiribiri.\nOkumuggyako omusaayi kyatutte eddakiika nga 45 era oluvannyuma nga kiwedde poliisi yamukukusizza okumuggyawo ng'ekozesa ggeeti y'emmanju okudduka ku bannamawulire ne bagezaako okugigoberera kyokka ne bababulako ne baddayo ku poliisi e Kawempe.\nKyokka era poliisi yazzeemu okukuba bannamawulire ekimmooni bwe yamukomerezzaawo mu mmotoka ekika kya Corona UAH 416F okwawukana ku Mark II nnamba UAS 360U gye baamutwaliddemu era buli omu gye yabadde alindirira kino baagenze okukizuula nga Yiga yazzeeyo dda mu kaduukulu ka poliisi.\n‘Paasita Yiga yansiiga siriimu n'andekawo'\nPaasita Yiga 'Mbizzaayo' apondoose n'akkiriza okumukebera omusaayi\nOmuwala Pasita Iga gwe yazaalamu omwana afudde; Famire ekukkulumye!\n'Paasita yannimba nti baganda bange be bandoga n'anfera obukadde 50'\nPaasita wa Full Gospel ebyobugagga bya mukyala we bimukwasizza\nSinga teyali Paasita Yiga temwanditegedde: Hajat Madina Bibuuza\nABAWAGIZI BABATUTTE ENTYAGI\nAbagoberezi ba Yiga baataddewo obunkenke ku poliisi oluvannyuma lw'okukeera ku poliisi nga bakutte ebipande okuli ebigambo nti, "twagala Musumba waffe" obwedda gwe bayimba nti ‘Daddy daddy'.\nBano poliisi yabambalidde n'ebatwala emisinde nga bw'ebakuba kibooko nga babazza gye baavudde.\nOluvannyuma baakomyewo mu musoolesoole ne batuula okuliraana poliisi nga bwe balindirira ekiva ku poliisi kyokka olwalabye mmotoka bannamawulire obwedda ze bagoberera nga ziyimiridde mu luggya lwa poliisi ne batandika okukuba enduulu eya waggulu nga bwe bayimba.\nKyokka ekyabaggye mu mbeera be baserikale okuwamba kamera ya munnamawulire wa Yiga n'okumuyisaamu empi era ne batabuka okutuusa aba poliisi bwe baagimuddizza.\nWabula ku ssaawa nga 1:00 ey'akawungeezi Yiga yayimbuddwa ku kakalu ka poliisi, abagoberezi abatonotono abaabadde basigaddewo ne bafa essanyu era ne bayimba n'ennyimba eziwaana ‘Daddy' waabwe.\nPaasita Yiga Abizzaayo\nAb'e Lusanja bamezze Kiconco mu kkooti\nMaster Parrot azuukidde\nAbasuubuzi temubuza bantu ssanyu lya Ssekukkulu\nAba NRM balemwa batya okulima akambugu!\nOkusaba okumalako omwaka


Bukedde Online - Omukwano omwetegekere tegubowa\nOmukwano omwetegekere tegubowa\nLwaki abakyala banzirukako?\n'Kondomu y'abakazi eyamba okutangira endwa...\nAdded 30th July 2013\nMu nsi y’omukwano buli muntu anyumirwa okuba mu mukwano n’omuntu amutegeera.\nMu nsi y’omukwano buli muntu anyumirwa okuba mu mukwano n’omuntu amutegeera. Kuba abakazi abasinga kasita bamala okufuna obufumbo tebaddamu kutunuulira nnyo basajja nga n’abasajja batandika obutakyafaayo ku bakazi olw’okuba baba babamanyidde.\nNaye okuteekateeka munno kintu kikulu ekigumya obufumbo kuba buli omu kizibu okwenyiwa munne.\nMu pulogulaamu y’Akasaale k’Omukwano ebeerawo ku Ssande ku Bukedde ttivvi bassenga Annet Nandujja, Halima Namakula ne Kkojja Abbey Kabanda balaze engeri abaagalana gye balina okutegekamu bannaabwe basobole okunyumirwa omukwano.\nNandujja agamba nti abasajja balina okuyiga okukwata obulungi bannaabwe.\n“Olw’okuba bagamba nti omusajja alina kusajjalaata oluva eri amala gagwira munne nga tamaze kumuddaabiriza. Kati abeera anaggya wa obwagazi?”, bwe yeebuuzizza.\nAte n’abakyala n’abakubiriza okuba abayonjo naddala mu kisenge kuba kiwa abasajja apetayiti.\nKabanda yayongeddeko nti abasajja balina okufuba okunoonya obufo obusumulula bannaabwe nga mu nviiri, mu nnyindo, mu bigere n’ebitundu ebirala.\nYawumbyewumbye agamba nti mufune ku bukodyo obw’enjawulo obuteeka omuntu mu muudu.\nOkugeza bwe muba munaagenda mu mukwano kw’olwo omusajja komawo ng’obudde bukyali n’akalabo k’oba oleetedde munno naye amanye ekigenda mu maaso.\nKuba abakazi abasinga kasita bamala okufuna obufumbo tebaddamu kutunuulira nnyo basajja nga n’abasajja batandika obutakyafaayo ku bakazi olw’okuba baba babamanyidde.\nYawumbyewumbye agamba nti mufune ku bukodyo obw’enjawulo obuteeka omuntu mu muudu. Okugeza bwe muba munaagenda mu mukwano kw’olwo omusajja komawo ng’obudde bukyali n’akalabo k’oba oleetedde munno naye amanye ekigenda mu maaso.\nMuyigge ttalanta mu masomero - Nakibinge


Bukedde Online - Ab'akatale k'e Bugoloobi bagobye aba Multiplex\nGiigino emisolo gy'amayumba egitiisizza ba...\nMahuruba (akutte akazindaalo) nga yeewozaako ku by’okutunda Paakingi y’akatale.\nEMIRIMU gyasannyaladde ku katale k’e Bugoloobi abakakoleramu bwe beegugunze ne boonoona langi aba Multiplex gye baasiize mu paakingi y’akatale nga baagala okusolooza buli mmotoka eneesimba mu kifo kino.\nAba Multiplex baazinze akatale kano ku Lwokubiri ekiro nga bali wamu n’abaserikale ne batandika okusiiga langi mu paakingi y’akatale. Abasuubuzi balumiriza abamu ku bakulembeze b’akatale kano abakulemberwa ssentebe Bruhan Wamala ne Julius Mahuruba okutunda paakingi y’akatale.\nSsentebe Wamala yabyegaanyi n’agamba nti bwe yawulira ku bigambo bino yawandiika ebbaluwa eri KCCA ng’ali wamu ne kansala wa Nakawa 1, Moses Okwera nga bawakanya Multiplex okwagala okutwala paakingi y’akatale. Agamba nti baazinzeeko akatale ne batandika okusiiga langi nga naye tebamutegeezezza.\nAbakulembeze bonna beegaanyi okutunda paakingi y’akatale. Kansala Okwera yagambye nti KCCA tekkirizangako Multiplex kusolooza ssente ku bantu basimba mmotoka mu paakingi y’akatale kano.


Bukedde Online - Mukole ebibiina by’obwegassi’\n'Twagala Mityana eyegombesa'\nDdala kiki ekyasse omugagga wa Kabojja Junior School? Baasoose...\nOmutuuze w’e Kanyanya afiiridde mu Amerika\n‘Nze ebya laavu nabivaako nneekubira muziki gwokka’\nMukole ebibiina by’obwegassi’\nEkiragiro kya Keneth Muhakanizi kitabudde...\nOmusomesa abadde asobya ku bayizi akwatiddwa...\nAdded 14th August 2019\n‘Mukole ebibiina by’obwegassi’\nOMUBAKA akiikirira Munisipaali y’e Nansana mu Palamenti Hon. Kasule Ssebunnya, awabudde abakozi nti okwekolamu ebibiina by’obwegassi kye kijja okutambuza bizinensi zaabwe.\nBino yabyogeredde ku mukolo nga abayizi bakwasibwa ebbaluwa ezibakakasa okumaliriza omusomo ogw’emyezi esatu ogwababangudde mu nzirukanya y’emirimu, kwe yabadde omugenyi omukulu nga ye yakiikiridde Sipiika wa palamenti Rebecca Kadaga.\nAbakozi abawerera ddala 548 be baasindikibwa kampuni ez’enjawulo eziwera 148 mu musomo guno. Omukolo gwabadde ku ttendekero lya Stanbic Business Incubator e Kololo ku nkomerero ya wiiki ewedde.\nYabakuutidde bulijjo okukolera awamu nga tebeerabidde nti agali awamu ge galuma ennyama. Guno mulundi gwakusatu ng’omusomo guno gutegekebwa.Ssebunnya yeebazizza abategesi b’omusomo guno aba Stanbic Bank olw’okulengerera ewala ne bategekera abaana omusomo ogubafuula ab’enjawulo Yagambye nti eno y’engeri yokka esobola okuzza abakozi obuggya ne babanguka mu nzirukanya ya bizineesi zaabwe.\nBwe yabadde ayogera eri abayizi abaakwasiddwa ebbaluwa akulira ebyokwekulaakulanya mu bbanka eno Tony Otoa, yagambye nti abayizi abaatikkiddwa bakyuse kinene mu nzirukanya y’emirimu olw’obukugu bwe bafunye. Mu bye baabanguddwa mulimu enkola y’endagaano mu bizinensi, enkwata ya bakasitooma, okutangira n’okwanguyira ebisuula bizinensi, enkuuma y’ebitabo n’ebintu ebirala ebikuuma bizineesi okutambula obulungi nga tezigudde.\nKu mukolo gwe gumu, Stanbic Bank yafunye okuvujjirirwa kwa ssente eziwerera ddala obukadde 400 okuva mu kitongole kya GIZ Employment and Skills for Eastern Africa programme. Patrick Mweheire, akulira bbanka eno yagambye nti zaakubasobozesa okusenvula n’okusembeza empeereza eno mu bitundu by’eggwanga ebirala gye bateeka teeka okussa amatabi aganaabangula abantu mu bitundu ebyo.\nYe Ernest Rubondo akulira ekitongole kya Petroleum Authority of Uganda yasiimye enkola eno era n’akakasa nga bw’egenda okubangula abakozi era ekendeeze eky’okuleetanga abagwira okuggussa emirimu egitali gimu buli lwe wabeerawo obwetaavu\nDdala kiki ekyasse omugagga wa Kabojja Junior School? Baasoose kumutwala mu mawanga 5 okumutaasa!!\nPatrick Mugisha ng'ono y'avuganyaako ku kifo ky’obubaka bwa Palamenti okukiikirira Mityana North aludde ddaaki...\nDdala kiki ekyasse omugagga wa...\nOBULWADDE obwasse omutandisi w’essomero lya Kabojja Junior School, bwasooka kucankalanya lubuto, aba famire ne...\nOmutuuze w’e Kanyanya afiiridde...\nMuky. Roninah Nakacwa Kyaterekera Kirumira 69, baamututte mu Amerika okumujjanjaba obulwadde bwa kansa kyokka n’afa...\n‘Nze ebya laavu nabivaako nneekubira...\nBW’OBA onyumya n’omuyimbi w’ennyimba za laavu David Lutalo emboozi ye ewooma era mubeera mu kuseka n’okukuba obukule....\nAmasomero agatannafuna bigezo bya...\nAMASOMERO agamu gakyalwana okuggyayo ebigezo by’abayizi baabwe ebya P7 mu UNEB, ekireese obweraliikirivu mu bazadde...


Bukedde Online - 'Ababaka mulwanirire emizannyo mu Palamenti'\nAmasasi ganyoose nga poliisi egumbulula abaaziikudde omulambo...\nBusiro ne Bulemeezi ziri ku semi\nPASITA Paul Musisi, akulira ekkanisa ya Caring Heart Ministries e Kaggala mu Wakiso adduukiridde ttiimu y’essaza lya Busiro n’alaajanira bannabyamizannyo abawangudde obubaka bwa Palamenti obuteerabira mizannyo.\nPasita Musisi n’abazannyi ba Busiro abaasoose mu kkanisa ye e Kaggala, Wakiso ku Ssande.\nPASITA Paul Musisi, akulira ekkanisa ya Caring Heart Ministries e Kaggala mu Wakiso adduukiridde ttiimu y'essaza lya Busiro n'alaajanira bannabyamizannyo abawangudde obubaka bwa Palamenti obuteerabira mizannyo.\nBino yabikoze ku Ssande bwe yakyazizza ttiimu ya Busiro n'agiwa omuceere, obuwunga, amazzi ne ssente enkalu ssaako okubasabira bawangule ekikopo ky'omupiira eky'Amasaza ga Buganda. Pasita Musisi, era nga y'akulira ekibiina ekigatta abaazannya ku mupiira ekya Former Players Initiative yennyamidde ku ngeri bannabyamizannyo gye basuuliriddwaamu ensangi zino.\n"Ndi musanyufu olwa bannabyamizannyo ab'enjawulo abaawangudde ebifo by'obubaka bwa Palamenti okuli pulezidenti wa FUFA, Moses Magugo, Paul Nsubuga maneja wa ttiimu yaffe eya Busiro n'abalala. Bayogeeyoge kyokka mbasaba okukiikirira obulungi bannabyamizannyo babatuusize eddoboozi lyabwe okulaba nga bava mu mbeera embi," bwe yategeezezza.\nMagogo yawangudde obubaka bwa Budiope East ate Nsubuga y'owa Busiro North. Yasabye Nsubuga okukozesa ekifo kye ekipya okukuza ttiimu ya Busiro esukke ku musingi gw'Essaza ku ssaza.\nOmubiri n'omutima bye bituwonya okuzikirira'\nMaama ne muwala we batabuse lwa mmaali ya busika\nAganaga agobye Fresh Daddy\nFresh Daddy yeepikira Desire Luzinda


Bukedde Online - ‘Abazadde mumanye emikwano abaana bammwe gye babeera nagyo’\n‘Abazadde mumanye emikwano abaana bammwe gye babeera nagyo’\nKatikkiro alaze ekyawula mailo ku ttaka eddala...\nOmusolo gutabudde ab’ebyennyanja\nNsobya ( ku ddyo) ng’ayogera n’abatuuze b’e Kabalagala.\nPOLIISI ewadde abazadde amagezi okumanya mikwano gy’abaana baabwe naddala abavubuka okusobola okubaziyiza okwenyigira mu bumenyi bw’amateeka. Ng’ayogera eri abatuuze b’e Kabalagala, Hussein Nsobya okuva mu kitongole kya poliisi ekirwanyisa obutujju yagambye nti; abaana naddala obuvubuka beetaaga okussaako eriiso ejjoji baleme kusendebwasendebwa bantu bakyamu kubeegattako.\nN’agamba nti abantu abakyamu babasuubiza okubawa ebintu ebirungi naddala bye basinga okwetaaga nga kino bakikola okubayingiza mu bibinja byabwe eby’abamenyi b’amateeka. “Kino ekiseera kye tulimu kizibu kuba waliwo abeegwanyiza n’okutuukiriza ebigendererwa byabwe ng banoonya abavubuka abangu b’okumatiza ne babakozesa bye baagala. Yagambye nti abazadde balina okwogera n’abaana baabwe buli kiseera okumanya embeera gye bayitamu babatangire okugwa mu buzibu.\nYategeezezza nti, abavubuka bangi babeera baagala ssente nga bwe wabaawo azibawa oba azibasuubiza kyangu okubakozesa by’ayagala. Yagasseeko nti, omuzadde yenna omwana we bw’atasula waka aleme kukitwala nga kya kusaaga wabula afeeyo okuzuula gye yasuze kuba eyinza obeera n’abantu abakyamu.\nNsobya yagambye nti, waliwo abavubuka be baanunula nga baali batendekebwa e Congo, Mubende ne Buvuma. Yagasseeko nti n’obutabanguko mu maka nabwo buvaako abaana okwekyawa ne badduka waka n’akkakkana ng’afunye emikwano egitali mirungi.


Bukedde Online - Omusuubuzi atutte ekiwandiiko mu kakiiko kakangavvule Paasita Bugingo\nOmusuubuzi atutte ekiwandiiko mu kakiiko kakangavvule Paasita Bugingo\nMuky. Kazibwe n’ekiwandiiko.\nMUKYALA Jane Werikhe Kazibwe, omusuubuzi mu Kampala atutte ekiwandiiko ku kitebe ky'akakiiko akavunaanyizibwa ku biweerezebwa ku ttivvi ne leediyo aka UCC e Bugoloobi n'asaba wabeewo ekikolebwa ku Bugingo.\nAyagala Bugingo aweebwe ekiragiro obutaddayo kwogera ku mukyala we Teddy Naluswa kubanga takyalinayo kirungi ky'amwogerako okuggyako okumuvuma, okumuvvoola n'okumuswazaswaza. Agamba nti takomye ku Teddy naye aweebuula n'abakazi bonna.\nEra ayagala UCC okukoma ku Bugingo obutaddamu kulumba muntu yenna okuva mukyala we, basumba banne oba omwana we kubanga abantu Bugingo b'alumba bakulu abalina famire ezibassaamu ekitiibwa ate nga bakulembeze mu makanisa ge basumba.\nJane era ayagala ekitongole kya UCC kiyite Bugingo kimujjukize oba okumusomesa agamu ku mateeka agamufuga ng'akutte akazindaalo oba ng'ali ku mpewo kubanga kirabika yageerabira.\nEra bamulabule okumuggyako layisinsi eyamuweebwa nga bamuwa olukusa olumukkiriza okubeera ku mpewo. Jane ayagala Bugingo yeemalire mu kubuulira njiri eyo abantu gye bamumanyidde ng'omusumba ave mu kuvuma n'okulengezza abantu okuli mukyala we.\nJane agamba nti talina muntu yenna amutumye era talina kirowoozo kirwanyisa Bugingo wadde okumugaana okuwasa omuwala Susan Makula Nantaba gw'ayagala naye kibeera kibi nnyo okulangira mukyalawe gw'alinamu abaana ate mu lujjudde.\nEra ayagala UCC okussa amaanyi ku Paasita Bugingo akyuse mu nneeyisa ye kubanga musajja aweebwa ekitiibwa era awulirwa abantu bangi nga buli ky'ayogera kyangu nnyo abantu okukitwala ng'ekituufu era ekirungi okukola. So nga bingi Bugingo by'akola naddala ku mpewo bikontana n'empisa z'obugunjufu\nJane Werikhe Kazibwe\nKCCA etandika ne Soana, Villa ne Kirinya


Bukedde Online - Enkuba efudemba ogyetegekedde?\nEnkuba efudemba ogyetegekedde?\nBp. Mutebi asabidde ttivvi\nMuseveni ayise ababaka ba Buganda\nEsuubirwa nâ€™okuyingira emyezi gya January ne February 2010 egitera okuba emikalu. ENKUBA etandise okutonnya kati kandiba kabonero akalaga nti enkuba eno eyalabulwako etandise.\nENKUBA efudemba erina oludda olulungi nâ€™olubi. Mu ludda olulungi kwe kuba nti amazzi geeyongera mu nnyanja nâ€™\nENKUBA efudemba erina oludda olulungi nâ€™olubi. Mu ludda olulungi kwe kuba nti amazzi geeyongera mu nnyanja nâ€™emigga mpozzi nâ€™akatale kâ€™emmere mu bitundu ebiba bikoseddwa amataba gano.\nKU ludda olubi mulimu abantu okufiirwa obulamu nâ€™ebintu okwonooneka, okukosa ebyentambula ngâ€™enguudo zisaanyiziddwaawo ate mu bitundu ebirala ebya Uganda ebyâ€™ensozi nga Bundibugyo, Mbale, Manafa, Kapchorwa, Kisoro ne Kabale yo ettaka likulugguka ne libuutikira abantu wamu nâ€™enguudo.\nMINISITA avunaanyizibwa ku bigwa bitalaze, Polof. Kabwegyere yagambye nti minisitule ye tetuulidde awo. Emaze okwetegekera engeri gyâ€™enaayambamu abanaakosebwa nnamutikkwa wâ€™enkuba eno nâ€™amataba gennyini. Kyokka nâ€™asaba nâ€™abantu nabo okwerinda nga bukyali.\nMINISITULE eno ebadde erabula abantu abali mu bitundu ebyâ€™entobazzi nga Bwaise, Namasuba, Kaleerwe nâ€™awalala okusenguka ngâ€™obudde bukyali bagende mu bifo ebyâ€™oku nsozi okwewala amataba gano.\nKYOKKA Omuganda agamba nti awagwa enkuba waagala ssooli nâ€™olwekyo abali mu bitundu omutali mataba enkuba eno basaana bagikozese okusimba emmere naddala eyo esobola okukula mu biseera byâ€™enkuba.Â Â\nAmagye ga UPDF gawambye ekibuga Bor


Bukedde Online - Ab'ewa Kisekka batabukidde Gavt.\nAb'ewa Kisekka batabukidde Gavt.\nABASUUBUZI b’ekiwayi kya ssentebe Robert Kasolo ewa Kisekka bawadde gavumenti obukwakkulizo ku kabineeti kye yayisa ng’eragira KCCA okweddiza ekitundu ekitannazimbibwamu kiweebwe ekiwayi ky’abasuubuzi abakaayana nti, tebaafuna maduuka.\n"Gavumenti ky'erina okumannya nti yiika 3 n'ekitundu okuli akatale, twagulawo mu mateeka. KCCA terina ky'etubanja noolwekyo tesobola (KCCA) kweddiza ttaka lyaffe, tulinawo amaduuka 642 omutali bantu. Bannaffe abo twabayita dda bajje bagasasule kyokka tewali yali azze", omwogezi w'akatale kano Simon Peter Lubwama bwe yategeezezza.\nYayongeddeko nti wiiki ewedde minisita wa Kampala Betty Amongi yabayise ng'ebiwayi by'abasuubuzi ab'ewa Kisekka okwogera ku kyasalibwawo kabineeti, KCCA okweddizzaako ekitundu. Yagambye nti, baamunnyonnyodde nti, ekyo tekijja kukola kubanga ettaka baalisasula dda mu KCCA noolwekyo teyinza kulyeddiza.\nBino Lubwama yabadde abinnyonnyola abasuubuzi abali mu kiwayi kya Kasolo mu lukiiko olwatudde mu kibangirizi ky'akatale kano KCCA ky'eyagala okweddiza.\n"Wakati mu bigambo ebisongovu obwedda abasuubuzi bye baayogeredde gavumenti, eyabaguza ettaka lino ate n'emala n'ebeekyusiza bakkanayizza nti, gavumenti bw'enaaba ekkirizza bagenda kugiguzaako akatundu ku ttaka akagendako amaduuka 642, wokka era ssente zino bagenda kuziteeka ku akawunta ya ROKO ebazimbira", bwe batyo abasuubuzi bwe baasazeewo.\nBaagambye nti ekirungi ng'amaduuka gawedde buli musuubuzi aguze edduuka lye agenda kubeera n'akyapa kye nga kiri mu mannya ge, olwo singa kino kigaana gavumenti n'eremerako nti eyagala ekibangirizi kyonna ekisigaddewo bagenda kumalira mu kkooti kubanga nayo ekimaanyi nti ky'ekola kimenya mateeka.\nKasolo yagambye bannannyini maduuka 179, abaamala edda okuyingira okutandika okuwa ssente z'amassannyalaze kubanga bakyakozesa ga ROKO okutuusa ng'emaze okuzimba gattako ssente za kasasiro.\nEbizimbe byombi okuli Block A, eyaggwa eriko amaduuka 179, ne Block B, egenda mu maaso n'okumalirizibwa byonna bikola amaduuka 512, Era kino kitegeeza nti ekyabula amaduuka 1,300, bammemba okuggwaayo n'olw'ensonga eno tetuyinza kuwaayo ttaka lyonna.\n'Bolt asinga essasi okuwenyuka'


katikkiro « BugandaWatch\nNga 24 November 2017, Katikkiro wa Buganda, Mw. Charles Peter Mayiga yazeemu nate okujja ssente mu ggwanika lya Buganda nazigabira gavumenti ya Uganda. Yazitonedde ekitongole ky’eby’obulamu ekiyitibwa Central Public Health Laboratory. Mengo ne gavumenti ya NRM bagambye nti ssente baziguzeemu obuuma obukozesebwa mu kukebera obulwadde bwa sickle cells, obubalilirwamu UGX 210 million (US$63,000). Zaava mu misinde gy’okukuza\nOmumyuka wa Katikkiro ow’okusatu era minisita w’ebyamateeka e Mengo, Owek. Apollo Nelson Makubuya yasinzidde mu Lukiiko lwa Buganda olukulu olwatudde e Mengo nga 16 October, 2017 n’atangaaza ku tteeka ly’ettaka gavumenti ya NRM lyeyagala okuyisa . Etteeka...


Bukedde Online - Tulina amaanyi okukuba Zambia - Cranes\nTulina amaanyi okukuba Zambia - Cranes\nAbazannyi b'omupiira bokka tebasobola kweyimirizaawo\nAdded 14th January 2018\nMatia Lule ng'awa Muleme ebiragiro\nLeero mu za CHAN\nUganda - Zambia ssaawa 4:30 ez’ekiro\nSEBASTIEN Desabre omutendesi wa Cranes omuggya leero lw’asabuukulula ettu ery’emyaka esatu ly’aleetedde Bannayuganda gy’anaamala ng’atendeka ttiimu eno. Desabre y’adidde Micho Sredojevic mu bigere ku komerero y’omwezi oguwedde. Okuviira ddala ku bazannyi, bakama be (aba FUFA), abawagizi wamu ne Gavumenti balina essuubi ddene mu mutendesi ono naddala engeri gye yasembebwa Omuzambia, Kalusha Bwalya omu ku basinga obukugu n’erinnya mu mupiira gw’Afrika.\nDesabre ekigezo ekisooka akitandikidde ku Zambia eya Bwalya eyamusemba ku mulimu guno. Guno gwe mupiira ogw'ekigendererwa Desabre gw'agenda okusooka okutendeka ttiimu y’eggwanga mu byafaayo kuba abadde atendeka kiraabu bukya ayingira mulimu guno.\nUganda yeetaaga buwanguzi mu mupiira guno okwewala embeera y’obutava mu kibinja gy’ezze eberamu enfunda essatu ze badde mu mpaka zino.\nOkuggyawo kino, Desabre yategeezezza nti akoze buli kisoboka okulaba nga ttiimu ye etandika n’obuwanguzi era alina essuubi nti Zambia yaakufuluma ekisaawe kya Stade de Marrakesh nga ekaaba kuba obukodyo obugikuba abulina.Desabre agamba nti, “Zambia nnungi naye tugenda kuginyigiriza tufune obuwanguzi bwe twetaaga. Tubadde n’akaseera katono okugezeserezaamu bye twagala kyokka bye tukoze bisobola okutuwa obuwanguzi,” Desabre bwe yategeezezza.\nYalagidde abazannyi okukozesa buli mukisa gwe bafuna kuba mu mpaka nga zino ttiimu ziba zeenywezezza. Yabakalaatidde okuzanya omupiira ogw’akawoowo kuba gwe guleeta amangu obuwanguzi ate nga gunyumira abalabi. ani asinze okwetegeka Cranes, enkambi yagikubye mu kibuga Rabat ekya Morocco ng’eno yazannyiddeyo emipiira ebiri omutendesi mwe yagezeserezza abazannyi.\nYalemaganye ne Guinea (1-1) ate n’ekubwa Congo Brazzaville (1-0). Mu mipiira gino, Desabre yagezesezza abazannyi ab’enjawulo ng’agamba nti anoonya ttiimu esooka era nga giwedde, yategeezezza abazannyi nti, “Kati eby’okutukuba tubyerabire kuba egyo gibadde gya kwegezaamu.\nTutandise omulimu era tulina okulaga lwaki twajja e Morocco nga bukyali,” Zambia yakoze mu ngeri y’ow’amaanyi takeera kuba e Morocco yatuuseeyo Lwakuna sso nga Cranes emazeeyo wiiki nnamba. Zambia yeegezezzaamu ne Orlando Pirates ey’e South Afrika n’ewangula (3-1). Orlando etendekebwa Micho Sredojevic eyaliko omutendesi wa Cranes.\nCRANES ANES OK UWANGWANG ULA EKO EKOLE KI ? Emipiira ebiri Cranes gy’ezannye gyombi baagitebyemu nga kitegeeza nti omutendesi wadde ayagala nnyo omupiira gw’okulumba alina okulonda abazannyi abasobola okuzibira obulungi.\nEbizibu ebiba mu kwegatta n'engeri y'okubimalawo\nEmbeera ezigaana abakyala okucamuka nga bali n'abaagalwa baabwe mu kisenge\nObubonero bw'omusajja anaakugattako


Tina Fierce ayogedde kumulimu gwa NBS! – News Corner Uganda\nAnnatalia ava ku mpewo abalabi be bagenda kumusubwako engeri gyawerezaamu ey’obugunjufu, engeri gyasengeka ebigambo bye ate byalonda obulungi ku mpewo, awamu nenyambala ye emuweesa ekitiibwa ng’omukyala.\nWaliwo engambo ezibadde ziyita nti Tina Fierce abadde akola pulogulamu y’olugambo ku Urban Tv wabula nawumuzibwa olw’ebigambo okumusobangako ku mpewo naddala bweyalinga akola emboozi ku Sheila Gashumba ekigambibwa nti yamutyoboola ku mpewo.\nTina kati yandiba nga afunye akamwenyumwenyu oluvanyuma lwa Annatalia Oze akola ku pulogulamu ya Unkut ku NBS engambo okutandika okuyita nti ono yandiba ng’agenda mubyabufuzi ekijja okuletawo eddibu eryamaanyi ku NBS naddala mu pulogulamu ya UnKut.\nEra bwekiba nga ddala kituufu Annatalia ava ku mpewo abalabi be bagenda kumusubwako engeri gyawerezaamu ey’obugunjufu, engeri gyasengeka ebigambo bye ate byalonda obulungi ku mpewo, awamu nenyambala ye emuweesa ekitiibwa ng’omukyala.\nWabula mukaseera kano Tina eby’ogerwa yabesambye ng’agamba nti ye akyanyumirwa bulamu!\nPulogulamu ya Tina Sqoop on Sqoop yagyibwa ku mpewo ekitongole kyebyempuliziganya ekya UCC omwezi oguwedde era ekyanonyerezebwako mukaseera kano.


Bukedde Online - Obukooti bw'oku mazzi mulimu ebicupuli\nOBUSEERE n'ebicupuli by'obukooti obutangira abantu okubbira mu mazzi bitabudde abeeyambisa entambula y'oku mazzi.\nAbasaabaze okuva ku bizinga eby'enjawulo nga baakatuuka ku mwalo g'e Masese mu Jinja. Bonna tekwabadde alina kakooti.\nAb'amaato agasaabaza abantu n'ebyamaguzi ku mwalo gw'e Masese ku nnynja Nalubaale mu disitulikiti y'e Jinja bagamba nti, wadde Gavumenti akubiriza abantu okwambala obukooti, tefuddeeyo kumanya mutindo gw'obwo obuyingizibwa mu ggwanga n'ekivuddeko ebicupuli okubeera ebingi ku katale.\nJohn Walusansa ng'addukanya amaato agasaabaza abantu n'ebyamaguzi ku mwalo gw'e Masese agamba nti, omuntu waabulijjo omuli n'abavubi tebasobola kugula bukooti buli ku mutindo kubanga akakooti akali ku mutindo kagula ssente 100,000/- n'okugenda waggulu.\nObukooti buno okubeera ku beeyi eya wansi Walusansa agamba nti Gavumenti esaana kubuggyako musolo.\nWabula abakungu abavunaanyizibwa ku ntambula ku mazzi mu minisitule y'ebyenguudo n'entambula bawuniikiridde bwe baategeezeddwa nti, waliwo obukooti obutundibwa nga bukola gwa kumasamasa kyokka ng'obwambalwa aba bodaboda nga tebulina mugaso gwonna singa omuntu aba afunidde obuzibu mu mazzi.\nBino byabadde mu lukiiko lw'abeeyambisa omwalo gwa Masese olwatudde ku Masese Community Police Hall wiiki ewedde nga lwategekeddwa ekitongole ky'ebyetambula y'oku mazzi mu minisitule y'ebyenguudo n'entambula ku ngeri gye bagenda okutumbula obutebenkenvu ku maato agagobera ku mwalo guno.\nGonzaga Walusansa nga naye addukanya maato ku mwalo guno yagambye nti, batutte ekiseera nga banyigirizibwa olw'okubulwa abawabula ku mutindo gw'ebintu ebyeyambisibwa mu mulimu guno.\nGeorge Rukara kaminsona avunaanyizibwa ku ntambula y'oku mazzi mu minisitule y'ebyenguudo n'entambula yagambye Gavumenti ng'eyambibwako abagabirizi b'obuyambi baafuna ssente ez'okwongera obutebenkevu ku nnyanja Nalubaale, Kyoga ne Albert okuva mu African Development Bank.\nMu nteekateeka eno bagenda kuzimba ebifo ku myalo egy'enjawulo nga ne Masese, kw'eri awagenda okuteekebwa ebyuma n'amaato agagenda okutaasa abo ababa bafunye obuzibu nga bali mu nnyanja.\nEra bagenda kussaawo nnamba z'amasimu ezitali za kusasulirwa omuntu afunye obuzibu kw'akuba okufuna obuyambi.\nYe Barnard Khabakha omukugu mu by'entambula y'oku mazzi mu minisitule eno yagambye nti bali mu ntekateeka okunyweza omutindo gw'obukooti.\nOmugole eyaggya omuliro afudde\nPaasita Nyanzi ayawukanye ne Nnalongo we n'ayanjula omugoberezi we


Kino kye kibiina ky'abalimi b'omu kibuga mu disitulikiti y'e Kampala ekyanywa mu birala akendo mu munisipaali y'e Makindye omwaka gwa 2014 era Muky. Janat Museven n’akiwa ekirabo mu kujaguza olunaku lw'abakyala okwali ku ssomero lya Kitebi pulayimale mu May wa 2015.\nOKWEGATTA ge maanyi! Baabano abakyala abalimira mu kibuga mu kifo ekifunda abeegattira mu kibiina kya Lusaka Kwewaayo Community Based Organisation abasangibwa e Lusaka mu munisipaali y’e Makindye.\nFlorence Katumba, ssentebe w'ekibiina kino agamba; Twatandiikiriza mpola n'abakyala batono mu 2010 nga twegatta okutereka ssente ne tugabana oluvannyuma lw'ebbanga eggere.\nWabula twafuna emisomo egy'enjawulo olwo ne tutandika okukola ebintu omuli okuluka n'okutunga ebivaamu ssente.\nBwe twafuna bammemba abalala ne tugaziwa okutuuka ku 25, ekibiina kyaffe ne tukiwandiisa mu mateeka.\nAkakutiya ke balimiramu bwe kafaanana.\nMu 2014 nga guggwaako, KCCA yayita abantu ab’enjawulo abaagala eby'okulima okubasomesa engeri gye bayinza okulimira awafunda ne bafunamu ssente.\nTwagenda ku kitebe kya munisipaali yaffe e Makindye ne batuyigiriza ennima ez'enjawulo okulimira awafunda omwali okulimira mu Bikata (food towers), obukutiya ne mu mikebe.\nOlwava mu musomo twatandikirawo okulima, nnina ka poloti kange okumpi n'awaka aka ffuuti 30 ku 30, kano nakawaayo ne tutandika okulima ebintu ebikula amangu naddala enva endiirwa omuli; ennyaanya, entula, kaloti, sukumawiiki, nnakati, ebbugga, doodo, emboga, bbiriηηaanya, kamulali, kotimiiri, obutungulu n'ebirala ebikula amangu.\nOkuva lwe twabisimba, mu bbanga lya mwezi gumu twali tutandise okukungula. Ebintu bye tulima bikulira mu bbanga wakati w'omwezi gumu okutuuka ku myezi esatu.\nTukuηηaanya ettaka eddungi eriddugavu ne tuteekamu nakavundira, oluusi obusa bw'ente n'enkoko bwe tukazizza ne tubusa ne tulituuma wamu ng'ekikata.\nTufuna ettaka eddungi nga lino tusinga kuliggya mu bifo awakuηηaanyizibwa kasasiro ng'abadde avundiddewo okumala ebbanga ne libeera nga lirimu ebiriisa bingi.\nBwe tulituuma mu bikata, mu makkati g'ekikata tufuna emiti etaano ne tugyetoolooza mu ngeri y'akasiisira mu bugazi bwa ffuuti ttaano ne tuteekamu amayinja g'enkokoto era akatundu kano ke tuyita omutima gw'ekikata. Wano we tuyiwa amazzi agasaasaanira ekikata kyonna.\nEbbali w'omutima tuteekayo ettaka lyaffe liri eriddugavu lye tuba tukuηηaanyizza ne tulituuma mu bugazi bwe tuba twagala olwo ne tulitaayiza n'akatimba wamu n'emiti era mu ngeri y'akasiisira okuliziyiza obutayiika ne tulifukirira bulungi olwo ne tusimbamu ebirime bye tuba twagadde. Sizoni ya buli kaseera, tetulinda budde bwa nkuba.\nEbirime byaffe tubifukirira buli ku makya n'akawungeezi era ffe tetuliiko sizoni, buli kaseera ebirime tubeera nabyo era buli lunaku tutunda.\nOlunaku tukozesa ebidomola by'amazzi 20 okufukirira nga buli kimu tukigula 200/- era zino tuzeesonda nga bammemba.


Bukedde Online - Ebyabaddewo mu lutalo lwa Pallaso e South Africa annyonnyodde\nEby’okukuba omuyimbi Pallaso e South Africa bikyuse, omu ku baabaddewo bw’ayogedde bye yalabye n’annyonnyola ekituufu ekyamuleetedde okufuna ebisago by’alina kati.\nAmawulire ga Pallaso (Pius Mayanja) okumukubira e South Africa gaasattizza abooluganda n’abawagizi be era bangi n’okutuusa kati bakyebuuza ekituufu ekyabaddewo.\nPallaso e South Africa yagenzeyo wiiki ewedde okuyimba ku kivvulu kya valentayini ekyabadde ku Ferndale Recreation Centre e Johannesburg ng’ali wamu ne bakazanyirizi Madrat ne Chiko era ne wiikendi eno alina ebivvulu mu bitundu bya South Africa ebirala.\nAmawulire agaasoose okusaasaana mu kiro ekyakeesezza Olwokuna gaalaze nga Pallaso bwe baamuzingirizza mu kitundu ky’e Turffontein ekisangibwa mu kibuga Johannesburg ne bamukuba mizibu nti olw’okukwana omuwala ate ng’omuwala ono yabadde alina muganzi we.\nPallaso eby’omuwala yabiwakanyizza ng’agamba nti yagudde mu bannansi b’e South Afrika abaabadde baswakidde nga bakuba n’okutemaatema buli gwe basanze okwefaananyirizako ebikolwa by’Ekittabaddugavu ebizze bibalukawo mu ggwanga lino (Xenophobia) era nti be baamukubye.\nWabula omu ku baabaddewo atayagadde kumwatuukiriza mannya agamba Pallaso yagudde bwe yabadde adduka bamusaayimutabule (bayite Abacootala) abaabadde beesaze akajegere nga beegugunga olw’omuntu waabwe eyattiddwa. “Olunaku lwakedde bulungi nga bulijjo era ekitundu ky’olunaku ekisinga Pallaso yakimaze wa Hajjati Zaituni e Winchester.\nPallaso yagenze e South Africa ne pulaani y’okukwata vidiyo y’oluyimba lwe era ku ssaawa nga 8:00 ez’emisana yatandise okugikwata. Ekitundu ekisooka yakikwatidde waka wa Hajjati Zaituni wano we yavudde ne Denis Kiwunya eyabadde avuga mmotoka ne beeyongerayo awalala.\nNga buwungeera baavuze bakomewo we baasimbudde kyokka baabadde banaatera okutuuka mmotoka n’esika Kiwunya kwe kugisimba ku mabbali g’oluguudo akole ku ky’amafuta.\nBaabadde baakasimba ne balengera ekibinja ky’abantu abaabadde baswakidde nga bakutte emiggo n’ebissi ebirala nga beegugunga olw’omuntu waabwe eyabadde attiddwa era mu kutya okungi Pallaso yalabye banaatera okutuuka ku mmotoka kwe kufubutuka n’adduka nga akaweewo ng’alowooza nti Ekittabaddugavu ekitera okubeera mu South Africa kimusemberedde.\nAbaabadde beegugunga bwe baalabye Pallaso ng’awenyuka ne bamuteebereza okubaako ky’amanyi oba okuba omuntu omukyamu ne bakuba mmotoka mwe yabadde, eyabadde erekeddwa ku mabbali g’ekkubo.\nEyeerabiddeko ono agamba nti Pallaso mu kuwenyuka yatalantuse n’agwa kwe kufuna ebinuubule ku mikono n’akakongovule era we yatuukidde we yabadde alaga ng’abunye omusaayi.\nAyongerako nti kubanga ebiwundu tebyabadde bya maanyi, baakoze ku nteekateeka z’okumutwala mu ddwaaliro okufuna obujjanjabi obusookerwako wabula waliwo munne eyamuwadde amagezi nti asobola okukozesa embeera okukola amawulire era kwe kukola akatambi ke yasoose okubunyisa n’oluvannyuma beeyongedeyo mu ddwaaliro gye beekubidde ebifaananyi nabyo ne basaasaanya ku mikutu mugattabantu.” Eggulo Pallaso ng’ayogera ku mbeera kati gy’alimu ne bw’awulira yasoose kugumya bawagizi nti agenze atereera wadde akyawuliramu obulumi olw’ebisago bye yafunye kyokka yalaze okwennyamira olw’abantu abamu nti mu kifo ky’okunyolerwa awamu naye bafudde ebizibu bye emboozi.\nMaama wa Pallaso alaze okutya olw’obulamu bw’abaana be. Ng’ayogera ku byatuuse ku mutabani we yasoose kulaga kutya olw’ebikolobero ebizze bikolebwa ku baana be ekyavaako ne muto waabwe AK47 okufa mu ngeri etetegeerekeka. “Ekisinga obukulu bwe bulamu.\nOba yabadde na muka musajja oba yabadde agenze kugula njaga tusooke tutaase obulamu bw’omuntu n’oluvannyuma buli muntu ayogere by’ayagala,”bwe yagambye. Ate ye mukulu we Jose Chameleone agamba nti Pallaso gw’amanyi era gwe yakula naye tasobola kulwanira muwala.\n“Sisuubira nti Pallaso ali ku ddaala erirwanira omukazi. Ne mu Uganda tulina abawala abalungi bangi ate ndabye emirundi mingi nga ntambula ne Pallaso ng’abawala bennyini be bamwekwanira nze ndowooza ayinza okuba yagudde mu bantu abakyamu.”


Bukedde Online - Minisita w'ebyemizannyo omuggya Hanson Denis Obua asiimye omulimu ogukoleddwa Omugagga Ham ogw'okuzimba ekisaawe kya Nakivubo\nOmubaka wa Amerika mu Uganda aweerezza Abasiraamu obubaka bw'ekisiibo...\nMinisita w'ebyemizannyo omuggya Hanson Denis Obua asiimye omulimu ogukoleddwa Omugagga Ham ogw'okuzimba ekisaawe kya Nakivubo\nNobert Mao ayimirizza ttabamiruka wa DP\nOmuyeekera aweddeyo eby'okulwanyisa eri ab...\nAdded 18th February 2020\nOmugagga Ham ku ddyo ng'ayaniriza minisita\nMINISITA w'e by'emizannyo omuggya Hanson Denis Obua asiimye omulimu ogukolebwa ogw'okuzimba ekisaawe kya "Nakivubo War Memorial Stadium" n'agamba nti y'omu ku babadde babuusabuusa nti ekisaawe tekiyinza kuddawo naye ku ky'alabye asanyuse nnyo okulaba engeri omulimu gye gutambulamu.\n"Okwogera ennyo ebiseera ebisinga tekulina makulu ng'ekintu ky'oyogerako tomanyi bwekitambula, era nkimanyi nti Bannayuganda bangi balowooza nti tewali mulimu gugenda mu maaso mu kuzimba ekisaawe kya Nakivubo wabula nange bwentuusewo nkakasizza nti kituufu ekisaawe weekiri era omulimu gutambulira ddala" bwatyo Minisita Obua bwategeezezza.\nObua okwogera bino abadde agenze okulambula omulimu ogutambula mu kuzimba ekisaawe kya Nakivubo wegutuuse kubanga bannabyamizannyo babadde basiiba mu offisi ye nga bamugamba nti agende ataase ekisaawe kyabwe kubanga omugagga Ham yakizimbamu amaduuka.\nObua asabye aba ‘ROKO Construction' abaakwasibwa omulimu gw'okuzimba ekisaawe nti ekisaawe kino bakkirize abantu ba bulijjo babafunire ennaku baggulewo emiryango bajje balabe omulimu engeri gye gutambulamu ne wegutuuse kibayambe okuggyawo engambo ezibungeesebwa mbu ekisaawe omugagga yakizimbamu amaduuka.\nBwotunuulira pulaani y'ekisaawe kino n'engeri gyekiri mu kuzimbibwamu ofuna essuubi nti bwekinaaba kiwedde kigenda kutumbula emizannyo emirala mingi omuli, Cricket, Tenis, Netball n'emirala mingi.\nMinisita alambudde omulimu guno ng'ali wamu n'omuwabuzi wa Pulezidenti ku by'emizannyo okuva mu ggwanga lya German ng'ono ategeezezza nti ekisaawe bwekinaaba kiwedde kigenda kusitula nnyo omutindo gw'ebyemizannyo mu ggwanga.\nEkisaawe kino bwekinaaba kiwedde kigenda kutuuza abantu 35000, Parking ennene obulungi ,gym, , sauna,Swimming pool, Resturant , ebisenge omutesezebwa ne kalonda omulala\nMinisita Obua asabye bannayuganda bongere okuwa Ham amagezi ku biki bye bandiyagadde mu kuzimba ekisaawe kino mu kifo ky'okulwanyisa enkulaakulana.\nAkulira okuzimba ekisaawe kino okuva mu kampuni ya ROKO, Asaba Aine agambye nti omulimu gw'okuzimba ekisaawe kino wegutuuse ebitundu 70 ku 100 guwedde kubanga obuzibu bubadde businga kubeera mu kuzimba musingi omugumu ogusobola okutuulako ekisaawe kino engeri gye kiri mu lutobaazi.\n"Ketumaze okuzimba omusingi omugumu , n'ekifo ky'abakungu ebisigadde kugenda kuyisa mukka mu kiseero era kati mu mwaka gumu n'ekitundu kigenda kubeera kigyiddwako engalo" Bwatyo Asaba bweyategeezezza.\nAgambye nti baamaze dda okukwatagana ne kampuni ya German egenda okubakolera ekiwempe ekya wansi eky'omulembe ekituukagaana n'omulembe gw'e bisaawe by'e bulaaya bannayuganda bannyumirwe\nOmugagga Ham agambye nti ku myaka emitono gy'alina yandibadde assa nnyo essira mu kukulaakulanuya Comnpany ye eya Ham enterprises naye yasalwo ebyo okubissa ku bbali akole ekintu ekiyamba Bannayuganda bona okutwaliza awamu.\nFfe nga bannayuganda ffe tulina okwekulaakulanya tuze mu kulowooleza mu bazungu okutukulaakulanya kati nze munnayuganda munnamwe alinga nze ng'akoze ekintu ekitwala eggwanga lyaffe mu maaso tuleme kubalimirira nakuboogerera mafuukuule wabula kyebalina okkola kubeegattako bawagire enkulaakulanya"\nNkutte obukadde bwa Dollar 49 ne mbuteeka mu kuzimba ekisaawe kati lwaki omunt nga nze munnayuganda munnange abeera annwanyisa" Ham bwatyo bwategeezezza\nHam ayogedde ku nsonga lwaki omulimu gw'okuzimnba ekisaawe gutambudde mpola n'ategeeza nti omwaka oguwedde enkuba yali nnyingi nnyo era ne kiviirako okukola empola engeri ekisaawe gye kizimbirwa mu lutobazi. Naye mbakakkasa nti mu kiseera kitono buli kimu kigenda kuba kiwedde'Bwatyo Ham bwategeezezza\nDenis Hanson Obua\nAbadde akozesa amannya ga bannaddiini okufera abantu Poliisi emukutte\nMaama Fiina asekeredde abamwerijjako ku bwa ssentebe bw'abasawo b'ekinnansi\nEyabadde avundira mu nju akubye ku matu\nNnange nkuze, nnina okuyiiyiza abazzukulu...\nSalvado, tukubatiza mu linnya lya bbiya, wayini n'endigi...\nMoze emirimu tugiraba


Yeggwe akolera Museveni, Besigye alangidde Bwanika – Watchdog Uganda\nYeggwe akolera Museveni, Besigye alangidde Bwanika\n4th March 2019 at 15:12\nDr. Kiiza Besigye ku kkono ne Dr Abed Bwanika gw'alumiriza okukitiza ne Museveni ku ddyo.\nOMUKULEMBEZE w’ekisinde kya “The People’s Government” Dr. Kiiza Besigye kuluno emmundu agikyusizza n’agitunuliza omukulembeze wa People’s Progressive Party Dr. Abed Bwanika, n’amulangira okukukuta ne Ssentebe we kibiina kya NRM Yoweri Kaguta Museveni gwagamba nti amuwa ensimbi atangule oludda oluvuganya Gavumenti.\nBesigye nga bulijjo tatera kwatula mannya g’abannabyabufuzi kuluno yanokoddeyo Bwanika gwe yayogeddeko nti mu kiseera ky’okulonda kwa 2006 bwe bagenda mu kooti nga bavunaana Pulezidenti Museveni okubba obululu yavaayo nategeeza abalamuzi nti eyali alangiriddwa ku bukulembeze ye yali awangudde ate nga tabbye bululu.\nBesigye pledges support as he congratulates former ally Muntu for registering new political party\nOkwogera bino yabadde mu kitundu kye Mayuge mu Busoga ku lw’omukaaga mu kawefube w’okutambuza enjiri ye eya People’s Government, nga eno gye yasinzidde naalangira Bwanika obunnanfuusi saako n’okukolera Pulezidenti Museveni.\n“Bwe twawaaba emisango omuli okugulirira abalonzi, okunyaga obululu, Okusiba abantu baffe mu makkomera awatali musango ne bilala, Bwanika yavaayo n’akola ekilayiro nga agamba abalamuzi nti byonna bye twayogera byali bikyamu, nti era akalulu ako kaali ka mazima na bwenkanya kyokka nga naye kennyini yaketabamu era nga neebyagenda mu maaso byonna yabilaba, ba Sebo ne Bannyabo ani ku ffembi akolera Museveni?” Besigye bwe yategezezza abatuuze be Mayuge.\nYayongedde nabategeeza nti yadde nga abalamuzi awatali kwesalamu bonna baalaba nga waaliwo ebilumira mu kulonda okwo, nti kyokka tekyalobera Bwanika kuvaayo nawolereza Museveni nti yawangula n’amazima.\nBino nga tebinabaawo ku lw’omukaaga lwenyini ekibinja kya bavubuka ab’eyita eb’ekibinja kya People Power bazinganko Besigye bwe yali ava ku leediyo ya CBS wakati mu bulange ne baagala okumukuba nga bagamba nti bamukooye alekere Kyagulanyi avuganye ku bwa Pulezidenti mu 2021, era abantu ab’enjawulo ne bavaayo ne bavumirira ekikolwa kino nga ne Kyagulanyi yennyini mwaali.\nBesigye era yesamudde ebigambibwa nti ekimutegesa okwekalakaasa aba alina ensi z’akufunamu, nagamba nti aboogera ebyo balimba abatetaaga kuwuliriza.\nBesigye yatandika okwesimbawo mu mwaka gwa 2001, nga kati yakesimbawo emirundi 4 naye nga tawangulangako n’ogumu.\nUganda-Rwanda tension: Kigali to fine fleeing citizens Shs18million\n#Tulambule: Fabiola, Golola are worryingly too close\nMuseveni rallies leaders to fight household poverty before it becomes a national crisis\n10th May 2019 at 17:32\nOPINION: Let the state, media settle their differences amicably\n5th September 2018 at 17:39


Bukedde Online - MZEE ZEDDE: Yewuunya Omusumba bw'akala amaaso n'amansa entungo nga teyeesiseemuyadde akatono\nMzee Zedde: Yeewuunya abakazi abagaana oku...\nMZEE Zedde yeewuunya Omusumba Bugingo okugwa eddalu ekkankada n'atandika okumansa entungo! Nazzikuno nga wano ewaffe eby'omunju tebitottolwa naddala eby'omu kisenge. Ssebo wange mukulu Bugingo watandise ddi okuba n'ebbeetu okutottola eby'omunju?\nMukulu wagenze wala bwe watuuse n'okubala emirundi gye wanoga ebisoobooza. Si ggwe wagambye nti gyali 100 gyokka! Ye abange ka mbuuze, olwo egiragibwa mu mateeka gyo giba emeka? Ekizibu ky'olina mukulu Bugingo olina ekifo ekitali kya bulijjo kubanga oli kabona.\nMukyala wo kyandibadde kya bbeeyi nnyo naddala mu mulimu gw'obusumba gwemulimu. Naye kyannaku okulaba nga mutuuse mu mbeera y'okwanika obuziina n'oggulawo ekisenge buli omu ne yeerolera.\nGgwe teebereza ebigambo by'ozze oyogerera mukazi wo engeri gye bimutadde ebiwundu ku mutima kyokka ye azze akiraga lunye nti ye akyakwagala era ebibatabula bintu bitono nnyo ebyandibadde tebyawula bantu bafumbo abalina zadde nga bamaze mu bufumbo emyaka 29.\nNawulidde ennaku ku mukolo kwe baakutikkiriridde dipulooma y'obuweereza ne hhamba nti laba essanyu eryandibadde awo nga mukyala wo bwe muzze mutambula mu lugendo lwammwe olujjudde ebisirikko n'obuyiringito nga yali awo ku lusegerelwo n'abaana bammwe naye kya nnaku tewali n'omu ku baana yabaddewo kulaba ku ssanyu lya kitaabwe.\nEmbeera eyandituusizza abafumbo nga balina obuweereza bwa Katgonda okwawukanira mu kkooti eteekeddwa okubeera nga tegumiikirizika kuba bw'obeera omuweereza obeera ttaala eyakira abagoberezi bo naye weewuunye ettaala esuubirwa okuvaamu ekitangaala ate bw'evaamu ekizikiza!\nKyabuvunaanyizibwa ku ludda lwo okukukuuma ekitiibwa kya famire yo erimu omukazi n'abaana era ogatteko ne famire ennene Katonda gye yakukwasa nga ky'ekisibo ky'olunda ku lulwe, abantu abali mu mikono gyo baleme okukosebwa mu birowoozo olw'ebintu ebigenda mu maaso wakatiiwo ne mukyalawo.\nGgwe kubisaamu akafaananyi eri omugobereziwo alina embeera gy'ayitamu eyeefanaanyirizaako n'eyiyo ayinza okujja gy'oli omuyambe agiyitemu nga ggwe omulyoyi we ow'omwoyo? Wano wabaawo okusoomoozebwa kubanga nawe gy'azze, akusanga mu mbeera yemu olwo ne wabulawo ayamba munne.\nAbasumba b'Abalokole mu ggwanga wano we bafunidde okusoomoozebwa okunene nga tebasobola kugonjoola kizibu nga kino ekiba kigudde ku omu ku bo kubanga baalemwa okubeera mu kibiina ekimu ekibagatta ekiyinza okukangavvula Omusumba yenna avudde ku mulamwa.\nAbasumba bangi bw'obeetegereza abaliko ebikyamu bye bakoze tebalina kibiina kyonna mwe bagwa n'olwekyo ne bw'asobya okumukangavvula kubeera kuzibu kubanga awoza kimu nti si ggwe anninako obuvunaanyizibwa.\nBULENGA: Abaayo bakaaba lwa bwavu\nBasuulidde Sekandi ebibaluwa ebimutiisatiisa ave mu Gavt.\nOtamiirukuka otya n'osigalamu kayimba kitiibwa kya buganda!


Bukedde Online - URA GAGYESIBYE: Abazannyi bakonkomalidde e Cameroon balinda nnyonyi\nInzikuru awedde ku mpagala\nAdded 19th February 2013\nABAZANNYI n’abatendesi ba URA FC gabeesibidde e Cameroon, bwe babuliddwa ennyonyi ebaggya e Garoua gye baazannyidde omupiira okubatuusa e Douala we balina okufunira endala (ennyonyi) ebakomyawo mu Uganda.\nCoton Sport 0-0 URA\nMarch 2 e Namboole:\nURA - Coton Sport\nKu Ssande, URA yalemaganye 0-0 ne Coton Sport eya Cameroon mu mupiira gw’olusamba olusooka olw’okusunsulamu ttiimu za ‘Orange CAF Champions League’\nManeja wa URA FC, Sam Okabo yategeezezza Bukedde eggulo ku ssimu nti, “Tuli wano e Garoua tukonkomadde. Ennyonyi ebadde erina okututwala e Douala tufune endala etuleeta e Kampala, ezzeeyo etisse bakungu ba gavumenti ya Cameroon ababadde n’olusirika mu kitundu kino.”\nYagasseeko nti, “Emikisa gy’okuva eno leero (eggulo) mitono ddala nga kati tuli mu wooteeri tetumanyi kiddirira.” Garoua kyesudde mayiro 633 okuva e Douala.\nYe omutendesi wa URA, Paul Nkata agumizza Bannayuganda nti bajja kuggyamu Coton Sport.\n“Amangu ddala nga tukomyewo, nja kubaga entegeka z’okuggyamu Coton Sport. Twazannye bulungi era nkakasa tujja kuwangulira e Namboole. Badding’ana March 2.\nHoo... eyayiiya otwenge kale asobola!


Olubereberye 5 | Bayibuli ey'Oku Mukutu Gwaffe Ogwa Intaneeti | New World Translation\nOkuva ku Adamu okutuuka ku Nuuwa (1-32)\nAdamu yazaala abaana ab’obulenzi n’ab’obuwala (4)\nEnoka yatambula ne Katonda (21-24)\n5 Kino kye kitabo ky’ebyafaayo bya Adamu. Mu lunaku Katonda lwe yatonderamu Adamu yamukola ng’alinga Katonda.+ 2 Yabatonda omusajja n’omukazi.+ Ku lunaku lwe yabatonda+ yabawa omukisa era n’abayita Abantu.* 3 Adamu bwe yaweza emyaka 130 n’azaala omwana ow’obulenzi eyalinga ye era eyali mu kifaananyi kye, n’amutuuma Seezi.+ 4 Oluvannyuma lw’okuzaala Seezi, Adamu yawangaala emyaka emirala 800. Yazaala n’abaana abalala ab’obulenzi n’ab’obuwala. 5 Emyaka gyonna Adamu gye yawangaala gyali 930, n’afa.+ 6 Seezi bwe yaweza emyaka 105 n’azaala Enosi.+ 7 Oluvannyuma lw’okuzaala Enosi, Seezi yawangaala emyaka emirala 807. Yazaala n’abaana abalala ab’obulenzi n’ab’obuwala. 8 Emyaka gyonna Seezi gye yawangaala gyali 912, n’afa. 9 Enosi bwe yaweza emyaka 90 n’azaala Kenani. 10 Oluvannyuma lw’okuzaala Kenani, Enosi yawangaala emyaka emirala 815. Yazaala n’abaana abalala ab’obulenzi n’ab’obuwala. 11 Emyaka gyonna Enosi gye yawangaala gyali 905, n’afa. 12 Kenani bwe yaweza emyaka 70 n’azaala Makalaleeri.+ 13 Oluvannyuma lw’okuzaala Makalaleeri, Kenani yawangaala emyaka emirala 840. Yazaala n’abaana abalala ab’obulenzi n’ab’obuwala. 14 Emyaka gyonna Kenani gye yawangaala gyali 910, n’afa. 15 Makalaleeri bwe yaweza emyaka 65 n’azaala Yaledi.+ 16 Oluvannyuma lw’okuzaala Yaledi, Makalaleeri yawangaala emyaka emirala 830. Yazaala n’abaana abalala ab’obulenzi n’ab’obuwala. 17 Emyaka gyonna Makalaleeri gye yawangaala gyali 895, n’afa. 18 Yaledi bwe yaweza emyaka 162 n’azaala Enoka.+ 19 Oluvannyuma lw’okuzaala Enoka, Yaledi yawangaala emyaka emirala 800. Yazaala n’abaana abalala ab’obulenzi n’ab’obuwala. 20 Emyaka gyonna Yaledi gye yawangaala gyali 962, n’afa. 21 Enoka bwe yaweza emyaka 65 n’azaala Mesuseera.+ 22 Oluvannyuma lw’okuzaala Mesuseera, Enoka yeeyongera okutambula ne Katonda ow’amazima okumala emyaka 300. Yazaala n’abaana abalala ab’obulenzi n’ab’obuwala. 23 Emyaka gyonna Enoka gye yawangaala gyali 365. 24 Enoka yatambulanga ne Katonda ow’amazima.+ Naye teyaddamu kulabika nate, kubanga Katonda yamutwala.+ 25 Mesuseera bwe yaweza emyaka 187 n’azaala Lameka.+ 26 Oluvannyuma lw’okuzaala Lameka, Mesuseera yawangaala emyaka emirala 782. Yazaala n’abaana abalala ab’obulenzi n’ab’obuwala. 27 Emyaka gyonna Mesuseera gye yawangaala gyali 969, n’afa. 28 Lameka bwe yaweza emyaka 182 n’azaala omwana ow’obulenzi. 29 N’amutuuma Nuuwa,*+ ng’agamba nti: “Ono y’alituleetera okubudaabudibwa* mu mirimu gyaffe ne mu kutegana kw’emikono gyaffe okw’obulumi, olw’ettaka Yakuwa lye yakolimira.”+ 30 Oluvannyuma lw’okuzaala Nuuwa, Lameka yawangaala emyaka emirala 595. Yazaala n’abaana abalala ab’obulenzi n’ab’obuwala. 31 Emyaka gyonna Lameka gye yawangaala gyali 777, n’afa. 32 Nuuwa bwe yaweza emyaka 500, n’azaala Seemu,+ Kaamu,+ ne Yafeesi.+\n^ Oba, “Adamu.”\n^ Liyinza okuba litegeeza “Ekiwummulo; Okubudaabudibwa.”\n^ Oba, “obuweerero.”


Bukedde Online - Omusajja atakkuta kaboozi amalako omukazi akanyiriro\nOmusajja atakkuta kaboozi amalako omukazi akanyiriro\nMaama yantabulira obufumbo\nEkyama abavubuka kye bazudde mu bakazi abakulu...\nOBADDE okimanyi nti n‛abasajja abamu batuuka mu mbeera y‛akasagazi? Nga buli kiseera alowooza kya kwetiiya mu kaboozi.\nNaye ate akasagazi kano kaawukana ku bbuba. Kubanga ye omusajja ow‛akasagazi bw‛amala okwegatta n‛omukazi tafaaayo omukazi by‛akoze n‛abasajja abalala. Tafaayo oba omukazi alina omusajja omulala oba nedda.\nYe abeera afa kimu kumala kizibu kye ekiba kimutembye essaawa eyo. Sso ng‛omusajja ow‛ebbuba afaayo okukugira omukazi obutalingizaako wa basajja balala.\nNaye ye ow‛akasagazi ebyo tabiriiko. Be basajja abatuuka n‛okupanga ne bakyala baabwe ne babafunira abasajja abalala basobole okufuna ssente. Ne bw‛amanya nti omukazi we yeebase n‛omusajja omulala, talumwa nnyo.\nBe basajja b‛olaba nga bamanyi bakyala baabwe abasajja ababendako naye nga tebakitwala nga ensonga. Omukazi ne bw‛aba omulwadde; kazibe nsonga, era nga ye omusajja afi irawo nga tebanyumizza kaboozi.\nOw‛ekika kino akaboozi kamulemya n‛okukola, n‛atoloka ku mulimu asobole okudda awaka ayingire obuliri. Abeera ng‛aliko ekizimu nga bwe kimutikka tatereera. Abasajja ab‛ekika kino tebanyirira.\nBuli kaseera babeera balunkulubuse kubanga emitima gyabwe giba giwankawanka. Naye nno buno bulinga bulwadde.\nKubanga omukazi alina omusajja ow‛ekika kino aggwaako ennyama yenna n‛akogga n‛aggwaawo. Kubanga buli omusajja lw‛adda awaka, mukazi wattu ne gumutujja.\nEmbeera eno oluusi eva ku myaka. Ng‛omusajja akyali mu myaka mimpi. Naye bw‛olaba nga ogwa mu kiti kino, kirungi oyogereko ne jjajja wo omusabe eddagala kubanga obwo bulwadde.


Abaatwokya asidi balya butaala mu Kampala – ababaka\nHome Topic Abaatwokya asidi balya butaala mu Kampala\nAbaatwokya asidi balya butaala mu Kampala\nHome › Forums › Ababaka Discussions for Unity and Peace › Okwekutula N ebyettaka / Land and secession › Abaatwokya asidi balya butaala mu Kampala\nMay 18, 2010 at 7:14 pm #18692\nLOOYA w’omu Kampala ne mukyala we bwe bakutendera ennyiike n’obulumi bye balimu okuva lwe baayiirwa asidi tolemwa kukwata ku ttama! Ekisinze okubaterebula bagamba nti poliisi ne kkooti tebibayambye kukwata na kuvunaana abagambibwa okubatuusa ku kibambulira kino wadde ng’obujulizi bwonna baabubawa.\nTebusweeke Mayinja ne mukyala we Prossy Mayinja asidi baamubayiira bali ku bitaala by’e Wandegeya mu November w’omwaka oguwedde.\nLooya Tebusweeke abadde akola mu kkampuni y’omubaka wa palamenti, Erias Lukwago agamba ye ne mukyala we beetaaga obukadde bw’ensimbi 150 okulongoosebwa mu Buyindi basobole okutereera olususu.\nTebusweeke agamba nti baakoma magombe attottola bwati: “Asidi yanjokya mu maaso, ensingo, ekifuba n’olubuto era kati ntambula nga Njovu, sisobola kukyusa nsingo. E Mulago tumazeeyo emyezi kumpi ena nga tujjanjabwa era emirimu gyaffe egisinga gyayimirira. Omusango ogugambibwa okututemuza nagwo gukyalemedde mu kkooti okusalwa ate n’abantu be twemulugunyaako ku poliisi nti balina kye bamanyi ku butemu buno poliisi yabakozesa sitetimenti zokka n’ebavaako.\nFayiro yaffe ekyalemedde ew’omuwaabi wa gavumenti era mpandiise ebbaluwa nga nneemulugunya lwaki tebateekebwaako musango ate ng’obujulizi bwonna bwaliwo.”\nMukyala we Prossy Tebusweeke yagambye nti yaziba eriiso erimu , feesi yayonooneka ate akyalumizibwa nnyo. “Simanyi oba naddamu okukola ate nga ne baze Tebusweeke wadde yatandise okukola, akyali bubi. Ffembi twetaaga ssente okugenda ebweru w’eggwanga tulongoosebwe,” bwe yagambye.\nTebusweeke eyatandise okukola wadde ng’akyali bubi, yasengudde ofiisi ze okuva mu kkampuni y’omubaka Erias Lukwago n’akola eyiye .\nEyiye yagituumye M/S Tebusweke Mayinja , Okello and Co. Advocates nga ofiisi yazitadde ku kizimbe ky’omugagga Mansoor Matovu ekiyitibwa Namaganda Plaza e Nakasero.\nOmwogezi wa Poliisi mu ggwanga, Judith Nabakooba yagambye nti poliisi yayita abantu n’ebakozesa sitatimenti era fayiro ne bagiweereza ewa ssaabawaabi wa gavumenti bagikoleko nga kati tamanyi we bituuse.\nAbaagenda ku poliisi ku musango guno ne baggyibwako sitetimenti kuliko ssentebe wa Kira Town Council, Mamerito Mugerwa, omukungu mu ofiisi ya Pulezidenti Resty Kigguli, agula n’okutunda ettaka mu kitundu ekyo Kaboggozza Mutwalibu n’omupunta.\nTebusweeke agamba nti omusango gw’ettaka gweyali awoleza muzeeyi Kalooli Tabula abeera e Namugongo gwe gwamutemuza. Abantu baayagala okunyaga ettaka lya Tabula erisangibwa e Namugongo nga liwera-ko yiika 25 nga buli yiika ebalir-irwaamu ssente obukadde 150. Agamba nti bwe yabalemesa m-u kkooti ne baagala okumutta.\nAbagagga baasooka kwagala kungulirira bampe ssente zonna ze njagala nve mu musango batwale ettaka era baatuma omu ku mikwano gyange nga musuubuzi w’omu Kampala ne tusisinkana mu kawoteeri ka Mandera ku Bombo road .\nTwayawukana nga mbalemesezza era mba nnyimiridde ku bitaala by’e Wandegeya mu mmotoka n’omukyala ne batuyiira asidi.\nAgamba nti ne balooya banne nabo tebafuddeeyo kumuyamba. Yaweze nti kazzeemu okukola tagenda kuva ku musango gw’okumuyiira asidi n’ogwa muzeeyi ogw’ettaka okutuusa ng’amateeka gakoze ku bakwatibwako.\nMay 18, 2010 at 9:30 pm #26416\nAboluganda mugyebaleko gyona gyemukola bannyabo ne bassebo.Banange kino kyampitirideko ekya Lawyer wamu ne mukyalawe. Ensi wabula eggwawo. Ebikolwa ebyobutemu bisusse banange. Wabula Lawyer musajja muzira nnyo nyo yalaze obuvumu alemeddeko naye tumusabire nyo kuba abakikola bakyamuliko. Ensonga enkulu eri muddiro yetaga buyambi babmi atwalibwe ajanjabibwe. Yandiba owomugaso gyetuli mubiseera byaffe ebyomumaso. Twekube empawa tumudukirire. Kyonna kyetunaba tusobodde. Mukama abere namwe yonna gyemuli tusabiragane tuvunuke ebizibu byetulimu\nMay 19, 2010 at 7:26 pm #26417\nMay 20, 2010 at 8:46 pm #26420\nNkokoteyotta oli otya?\nKu nsonga ya munnamateeka waffe oyo, mubadde mulinda ki, abaamwookya besalire omusango? Kubanga nze ndowooza okusobola okusala omusango omuntu abeera nokumanya era nokugerageranya nga asobola ekizibu kyomulala okukyessaako, ate nembeera yooyo ali mu musango nagifumitiriza. Awo kibeera kyanguko okusala amazima. Naye ensi tesobola kujjula bantu bagenda nga bookya bannaabwe acid nga ate bwebagenda nga tebabonerezebbwa. Naye kasita omusango teguvunda. Abantu naddala Abaganda betaaga okulabula abalina amatu bawulire nti ebintu bijja kukyuuka nga bulijjo bwebikola, baleme kusangibwa nga eddembe lya Buganda bbo libassa mu nkomyo.\nNovember 18, 2010 at 3:33 am #27267


Abantu abagenda mu malwaliro okujanjabibwa abakugu bongedde okukendeera – bejanjabira waka – CBS FM\nAbantu abagenda mu malwaliro okujanjabibwa abakugu bongedde okukendeera – bejanjabira waka\nEddwaliro lye Mengo litegese olusiisira lw’ebyobulamu olugendereddwamu okusomesa abantu ku ngeri y’okulabirira emibiri gyabwe obulungi okulwanyisa endwadde.\nOlusiisira luno lulimu okusomesa ku by’obulamu ebyenjawulo n’okukebera abantu endwadde ez’enjawulo, mu baami n’abakyala.\nLutandika ku lw’okusatu luno nga 18 lukomekkerezebwe nga 20 omwezi guno ogwa May 2022.\nAbasawo bagamba nti abalwadde bangi tebakyaddukira mu malwaliro kufuna bujjanjabi mu bakugu, ekiviriddeko endwadde enzenjawulo okweyongera mu bantu, nabamu okufiira ku byalo mu kisiiri, n’endwadde ezimu okugonera mu mubiri olw’obutafuna ddagala lisaanye.\nBagamba nti kivudde ku muggalo gwa Covid 19, ogwaleetera abakozi bangi okuwummuzibwa ku mirimu, naabamu okusalibwa emisaala, saako ne business nnyingi ezaakosebwa mu byenfuna nezimu neziggalirawo ddala.\nDr. Rose Mutumba akulira eddwaliro lye Mengo agamba nti embeera eno ewalirizza abakugu mu Mengo, okutegekawo olusiisira lw’eby’obulamu olw’okujjanjaba abantu endwadde okuli kookolo, endwadde z’emitima, sukaali, amaaso, amannyo, nebirala ngemu ku nkola eyokuddiza ku bantu abatawanyizibwa eby’enfuna.\nDr Mutumba mungeri yeemu agamba nti amalwaliro mangi gongezza ebisale by’obujanjabi,nti kubanga ebintu ebikozesebwa mu malwaliro bingi nabyo byongezeddwa omuli nempeke eziweebwa abalwadde.\nDr Suzan Nakireka, omusawo omukungu mu ddwadde ezitasiigibwa era akulira ebyokusomesa ku ndwadde mu ddwaliro e Mengo, agamba nti embeera bannauganda gyebayitamu naddala eyaleetebwa omuggalo gwa covid 19, n’obwavu biviiriddeko abantu obutalya bulungi, n’obutakola dduyiro ekibaleetedde ebirwadde.\nMu ngeri yeemu abasawo abakugu mu ndwadde z’abasajja balabudde abavubuka ku ndwadde emanyiddwa nga Prostatitis, eyongedde okuzuulibwa mu bavubukara abalenzi okuva ku myaka nga 20 okudda waggulu.\nEndwadde eno yeefananyizaako endwadde y’enziku, ng’eva ku buwuka obusirikiu obuyingira mu bitundu byekyama ebyabasajja, kyokka nti erummannyo ekisukiridde.\nProf Dr. Michael Kawooya, omukungu mu kujjanjaba endwadde z’abaami naddala kookolo w’abasajja (prostate cancer) agamba nti abavubuka bangi abazuulibwamu endwadde ya prostatitis.\nProf Kawooya agamba nti newankubade endwadde eno, esobola okuwona tekisaanidde kusooka kumira ddagala nga tosoose kwekebejjebwa okujikakasa oba yeyo oba ndwadde ndala\nProf Kawooya akubirizza abasajja okujjumbira olusiisira luno okwekebeza, naddala endwadde ezikosa ebitundu byekyama, olw’okuba nti obubonero bwazo obusinga obungi bufaanagana.\nMu zino mulimu Prostatitis, Prostate cancer n’okugaziwa kwa prostate ekimanyiddwa nga prostate enlargement.\nMu mbeera yeemu, Dr Ken Chapman Mwesigwa Kigozi, omukugu mu byamannyo mu ddwaliro e Mengo, alabudde abaami ku ndabirira yamannyo gabwe, nti bangi bakyalemereddwa okugalongoosa n’okugakuuma obulungi


Bukedde Online - Poliisi ekubye amasasi ne ttiyaggaasi okugumbulula abakolera mu katale k'e Nansana\nPOLIISI y’e Nansana ekedde kukuba masasi mu bbanga n’omukka ogubalagala okugumbulula abasubuuzi ababadde bakolera ku mabbali g’oluguddo oluva e Nansana okudda e Nabweru ababadde bawakanya eky’abakungu b'e Nansana okubasengula ekiviiriddeko emmaali yaabwe okwonoonebwa.\nAbasubuuzi bagamba nti kyababuuseko okukeera ku makya n’ebasanga nga abakwasisa emiriimu mu Nansana nga bayambibwako poliisi nga bamenye emidaala gyabwe saako okwonoona emaali yabwe nga babalanga okukolera mu kifo ekimeenya amateeka.\nBano beesaze akajjegere ne basuula emisanvu mu kkubo saako okukumamu omuliiro ekigootaanyizza entambula nga kino kiwalirizza poliisi ekkakkanya obujagalalo okubakubamu tiyaggaasi okubagumbulula.\nWabula abasuubuuzi ababadde bakkakkanye bazzeemu okwegugunga oluvannyuma lw’omubaka akiikiriira munisipaali y’e Nansana, Robert Ssebunnya okusisinkana ng'agamba nti ekikolwa ky’okusengula abatuuze kibadde si kyabwenkanya.\nOno nga yeegattiddwaako abasuubuzi asimbye emmotoka ye wakati mu luguuddo n'aduumira abasubuuzi okumwegattako okulwanirira eddembe lyabwe wakati mu kulangira poliisi okulya enguzi okuva eri omugagga nnannyini katale gye baagala okusenguliira abasuubuuzi.\nPoliisi elwanaganye ne Ssebunnya;\nPoliisi wakati mu kuwanyisiganya ebisongovu n’omubaka Ssebunya basazeewo okumuzingiza ne beezooba okutuusa abaserikale bwe bamusinzizza amaanyi ne bamutikka ku kabangali ya Poliisi n'atwalibwa ku poliisi e Kawempe.\nWano era n’eyali omubaka w’e Nansana, Wakayima Musoke atategeerekese gy'afubuttuse yeeyunze ku basubuuzi ne baddamu buto okusuula emisanvu mu luguudo wabula kyokka ye atebuse mangu poliisi bw'alinnye Boda n'abaddukako nga tebamutegedde oluvannyuma ne yeewaana nga poliisi bw'etamusobola.\nAbasubuuzi bawakanya akatale akapya\nGye buvuddeko abakulembeze b’omu Nansana baatuukiriira abasuubuzi bano okubategeeza nga bwe basazeewo okubasengula okuva ku mabbali g’oluguudo okubateeka mu katale akapya aka Nansana Village Market abasubuuzi ke bagamba nti tekali ku mutindo.\nAbasubuuzi bagamba nti akatale akapya kafunda nnyo saako okubeera nga ka bbeeyi nnyo tebakasobola ne bakalambira nga bwe batasobola kugenda mu katale kano okutuusa nga bamaze okukatereeza.


Emmere gy’olya n’ofuna amaanyi g’ekisajja\nBy’okola okusigaza amaanyi agataakufuule ‘bulijjo si bwe mbeera’mu by'omukwano\nBya Paul Kakande\nBuli w’oyita mu Kampala n’ebitundu ebirala naddala ebyetooloddewo owulira ebizindaalo ebiyita abalina ebizibu n’amaanyi g’ekisajja ssaako abao abatawera basembere bayambibwe.\nEddagala ly’amaanyi g’ekisajja kye kimu ku bika by’eddagala erisinga okubeera n’akatale mu ggwanga era lino litundibwa abasawo ab’ekinnansi n’abagaba ery’ekizungu nga buli alitunda akakasa alina obuzibu bw’ajja okutereera.\nDr. Sam Muliira, okuva ku Lisa Medical Center e Mengo agamba nti mu kiseera kino abantu bangi balina okusoomoozebwa mu nsonga z’obufumbo ate obuzibu buli mu butamanya wa awatuufu aw’okulaga okuyambibwa ku kye balina okukola okubuvvuunuka olwo ne bagula buli kye bagwaako.\nJoseph Sebadduka ow'e Luzira agamba nti, muganda we yagulanga eddagala eryo ku musawo omu eyeeranga ku ttivvi wabula bwe yalinyweera ebbanga yatandika okulumwa omugongo n'omutwe bwe yagenda mu ddwaaliro ne bamutegeeza nga bwe kibadde kiva ku ddagala eringi ly'anywedde era yali agenda kulwala ensigo.\nEbizibu omuntu akozesa eddagala ly’amaanyi g’ekisajja by’ayolekedde\nErisinga libeeramu ekirungo eky’amaanyi ekiwaga ebinywa mu mubiri nga lino likyusa enkola y’omubiri gwonna ne weeyongera okunafuwa.\nBw’otandika okulinywa kizibu okulyewala nga bw’otolikozesa tobeera na busobozi kubaako kye weekolera.\nLirwaza omutima kuba lirinnyisa emisinde kwe gukubira mu kiseera embeera eyo w’ebeera teyeetaagisa.\nLisobola okuvaako omuntu okusannyalala.\nLirwaza ensigo ssinga olikozeseza ekiseera ekiwanvu.\nLikosa amaaso nga kino kiva ku ddagala okukosa egimu ku misuwa egiva ku bwongo era bwe kisukka gasobola okuziba.\nOlw’okuba eddagala lino likwata butereevu ku ntambula y’omusaayi, obumu ku bubonero obulaga nti litandise okukukolako obulabe kwe kutandika okuwuuma amatu eky’obulabe.\nLirumya nakanyama n’omugongo.\nBw’olikozesa ebbanga eddene otandika okulumwa omutwe, emisuwa egikwatagana n’ennyindo gizibikira n’ofuna obuzibu bw’ekiwanga.\nDr. Sam Muliira agamba nti, ku nsi teriiyo ddagala litalina buzibu ssinga olikozesa bubi, wabula eky’enjawulo kiri nti eddagala erimu obuzibu bwalyo tebulabikirawo naddala ery’ekinnansi abantu kye bava balowooza nti teririna bulabe eri omuntu.\nIvan Agaba ow'e Kisaasi agamba nti, eddagala ery'ekinnansi tasuubira nti lirina obulabe naye eddagala ezzungu lyo lisobola okukola obulabe newankubadde ku byonna talina kye yali akozesezzaako naye ssinga abeera alyetaaze waakiri asobola okukozesa ery'ekinnansi kubanga balikola mu miti.\nDdi lwe wandikozesezza eddagala ly’amaanyi g’ekisajja\nOmusajja akyesobola si kirungi kukozesa ddagala lya maanyi ga kisajja kubanga likukosa engeri omubiri gye gukola era amaanyi ag’obutonde gatandikirawo okukendeera.\nEddagala lino teriwonya kizibu kya maanyi matono wabula likuwa amaanyi mu kaseera buseera era omuntu asaanidde okulikozesa ng’agenda mu kisaawe nga wabulayo ekiseera ekitasukka ssaawa.\nNga tonnakozesa ddagala lino, sooka weebuuze ku musawo oba osaanidde okulikozesa kino tekiriiko zzungu oba ery’ekinnansi eritundibwa ku nguudo.\nHillary Kiyaga mu Kikuubo agamba nti, eddagala eryo talikozesangako naye alina mikwano gye egirikozesa era omu yamugamba nt,i liringa bw'olaba sigala kasita olitandika buli kiseera oba oyagala kusooka kulinywa.\nEbika by’emmere n’ebyokunywa by’okozesa n’ofuna amaanyi g’ekisajja\nEmmere okuli; akawunga, lumonde, ebibala omuli amenvu, wootameroni, entuntunu, enkomamawanga, kaamulali, kaawa, entangawuzi, spinach, ebiryo by’ensujju, cokoleeti n’ebirala.\nEbyokulya ebyo bw’obyemanyiiza biyambako mu ntambula y'omusaayi ennungi mu mubiri ssaako okuyamba ku kukendeeza ku bukoowu bw’omubiri era ebyo bwe bitereera osobola okutereera.\nOkwambala obupale obukutippa.\nOmwenge n’enjaga ssaako ebiragalalagala ebirala.\nObulwadde bwa sukaali, n’ebirala.


Eseza 9 LCB - Ku lunaku olw’ekkumi n’ebiri gwe - Bible Gateway\n9 (A)Ku lunaku olw’ekkumi n’ebiri gwe mwezi Adali, ekiragiro kya Kabaka lwe kyali kigenda okutuukirizibwa. Ku lunaku olwo abalabe b’Abayudaaya kwe baasuubirira okubafuga, naye ate Abayudaaya ne bafuga abo abaabakyawa. 2 (B)Abayudaaya ne bakuŋŋaana mu bibuga byabwe okubuna ebitundu byonna ebya Kabaka Akaswero, okukwata abo abaali baagala okubaleetako obulabe, so tewaali muntu eyayaŋŋanga okubayinza, kubanga entiisa yali egudde ku bantu bonna abamawanga gonna. 3 (C)Awo abakungu bonna ab’ebitundu, n’abaamasaza, ne bagavana n’abasigire ba kabaka abaafuganga ne bayamba Abayudaaya, kubanga entiisa yali ebakutte olwa Moluddekaayi. 4 (D)Moluddekaayi yali akulaakulanye mu lubiri, era n’ettutumu lye ne lyatiikirira okubuna ebitundu byonna, ate era ne yeeyongera amaanyi n’obuyinza.\n5 (E)Awo Abayudaaya ne batta era ne bazikiriza abalabe baabwe bonna n’ekitala, era ne bakola nga bwe baayagala abo abaabakyawa. 6 Mu lubiri olw’e Susani, Abayudaaya batta ne bazikiriza abasajja ebikumi bitaano. 7 Ate era batta Palusandasa, ne Dalufoni, ne Asupasa, 8 Polasa, ne Adaliya, ne Alidasa, 9 Palumasuta, ne Alisayi, ne Alidayi, ne Vaizasa 10 (F)abatabani ekkumi aba Kamani mutabani wa Kammedasa omulabe w’Abayudaaya. Naye tebaakwata ku munyago.\n11 Ku lunaku olwo, Kabaka n’ategeezebwa omuwendo gw’abo abattibwa mu lubiri e Susani. 12 (G)Awo Kabaka n’agamba Nnabagereka Eseza nti, “Abayudaaya basse era bazikirizza abasajja ebikumi bitaano, ate era ne batabani ba Kamani ekkumi nabo battiddwa. Kale kyenkana wa kye bakoze mu bitundu bya Kabaka ebirala? Kiki ky’osaba kaakano? Onookiweebwa. Era kiki kye weegayirira? Kale n’akyo kinaakolebwa.”\n13 (H)Eseza n’addamu nti, “Kabaka bw’anaasiima, enkya Abayudaaya baweebwe olukusa okukola nga ekiragiro ekya leero bwe kibadde era emirambo gya batabani ba Kamani ekkumi giwanikibwe ku miti.”\n14 (I)Amangwago Kabaka n’alagira kikolebwe. Ekiragiro ne kirangirirwa mu Susani, era emirambo gya batabani ba Kamani ekkumi ne giwanikibwa. 15 (J)Awo ku lunaku olw’ekkumi n’enya mu mwezi ogwa Adali, Abayudaaya mu Susani ne beekuŋŋaanya, era ne batta abasajja ebikumi bisatu mu Susani, naye ne batakwata ku munyago.\n16 (K)Mu kiseera kyekimu Abayudaaya abalala abaali mu bitundu bya Kabaka nabo ne bakuŋŋaana okwerwanirira, n’okufuna ne bafuna okuwummula eri abalabe baabwe. Ne batta emitwalo nsanvu mu etaano ku bo naye ne batakwata ku munyago. 17 (L)Bino byabaawo ku lunaku olw’ekkumi n’essatu mu mwezi ogwa Adali, ku lunaku olw’ekkumi n’ennya ne bawummula era ne balufuula lunaku lwa kuliirangako mbaga n’olw’okusanyukirangako.\n19 (M)Abayudaaya ab’omu byalo abaabeeranga mu bibuga ebitaaliiko bbugwe kyebaava bafuula olunaku olw’ekkumi n’ennya olw’omwezi Adali okuba olunaku okuliirangako embaga n’olw’okusanyukirangako, era olunaku olw’okuweerazaganirako ebirabo.\n20 Awo Moluddekaayi n’awandiika ebyabaawo byonna, era n’aweereza Abayudaaya bonna abaali mu bitundu byonna ebya Kabaka Akaswero ebbaluwa, mu matwale ag’okumpi n’agewala, 21 ng’abalagira okukuumanga olunaku olw’ekkumi n’ennya n’olw’ekkumi n’ettaano mu mwezi ogwa Adali nga lwa mbaga, 22 (N)era nga kye kiseera Abayudaaya kye baafunirako eddembe eri abalabe baabwe, ate era nga gwe mwezi obuyinike bwabwe lwe bwafuulibwa essanyu, n’okunakuwala kwabwe ne kukoma. Moluddekaayi n’abiwandiika okujjukira ennaku ezo ng’ennaku ez’okuliirangako embaga n’okusanyukirangako, ate era n’okuweerezaganya ebyokulya ebirungi, era n’okugabiranga abaavu ebirabo.\n23 Awo Abayudaaya ne basuubiza okukola nga bwe baatandika, nga Moluddekaayi bwe yabawandiikira. 24 (O)Kamani mutabani wa Kammedasa Omwagaagi omulabe w’Abayudaaya bonna, yali asalidde Abayudaaya olukwe okubazikiriza, era ng’akubye akalulu Puli, okubasaanyaawo n’okubazikiriza. 25 (P)Naye Eseza bwe yakimanyisa Kabaka, Kabaka n’awa ekiragiro mu buwandiike nti olukwe olubi Kamani lwe yali asalidde Abayudaaya ludde ku mutwe gwe, era ye ne batabani be ne bawanikibwa ku kalabba. 26 (Q)Ennaku ezo kyebaava baziyita Pulimu ng’erinnya lya Puli bwe liri. Awo olw’ebigambo byonna ebyawandiikibwa mu bbaluwa, n’olw’ebyo bye baalaba, n’ebyabatuukako, 27 Abayudaaya kyebaava balagira ne basuubiza, era ne basuubiriza ezzadde lyabwe n’abo bonna abanaabeegattangako, nti awatali kwekwasa nsonga yonna, bateekwa okukwatanga ennaku ezo zombi buli mwaka ng’ekiwandiiko kyazo bwe kyali era ng’ebiro byazo bwe byali. 28 Ennaku ezo zijjukirwenga ku mirembe gyonna, na buli kika, na buli ssaza era na buli kibuga, era ennaku zino eza Pulimu, Abayudaaya tebalekangayo okuzijagulizaangako, wadde okuzeerabira.\n29 (R)Awo Nnabagereka Eseza muwala wa Abikayiri ne Moluddekaayi Omuyudaaya ne bawandiika n’obuyinza bwonna okunyweza ebbaluwa eyo eyookubiri eya Pulimu. 30 (S)Ebbaluwa ne ziweerezebwa, mu bitundu ekikumi mu abiri mu omusanvu (127) eby’obwakabaka bwa Akaswero, 31 (T)n’okuwa ebiragiro nti ennaku ezo eza Pulimu zikuumibwenga mu biro byazo nga Omuyudaaya Moluddekaayi ne Nnabagereka Eseza bwe baabalagira, era nga bwe beeyama bo bennyini n’ezzadde lyabwe okusinziira ku biseera byabwe bye baayitamu eby’okusiiba n’okukungubaga. 32 Awo ekiragiro kya Eseza ne kinyweza ebigambo ebyo ebya Pulimu, era ne kiwandiikibwa mu byafaayo.\n9:2 : a nny 15-18 b Es 8:11, 17; Zab 71:13, 24\n9:3 : Ezr 8:36\n9:4 : a Kuv 11:3 b 2Sa 3:1; 1By 11:9\n9:5 : Ezr 4:6\n9:12 : Es 5:6; 7:2\n9:13 : a Es 5:11 b Ma 21:22-23\n9:14 : Ezr 6:11\n9:15 : Lub 14:23; Es 8:11\n9:16 : a Es 4:14 b Ma 25:19 c 1By 4:43\n9:17 : 1Bk 3:15\n9:22 : a Es 4:14 b Nek 8:12; Zab 30:11-12 c 2Bk 25:30\n9:25 : a Zab 7:16 b Ma 21:22-23 c Es 7:10\n9:29 : Es 2:15\n9:30 : Es 1:1\n9:31 : a Es 4:16 b Es 4:1-3


Bukedde Online - Obulabe obuli mu kukyusakyusa abakozi\n‘Temukuma muliro mu be mukulembera’\nHajji Jamil Ssebalu, mukugu mu byenfuna\nBannannyini mirimu bangi balowooza nti buli mukozi lw’akunyiiza oba olina okumugoba n’ofuna omulala. Kino si kituufu. Nga tonnalowooza kugoba mukozi yenna naawe nga mukama we sooka weetunulemu olabe oba enkozesa yo eri ku mutindo ogwo gwenyini ogwetaagisa. Abakozesa bangi tebamanyi kukozesa bakozi.\nKino okiraba ng ’ekyangu naye si kyangu nga bw’olowooza. Okukozesa omukozi oteekwa okuba nga naawe olina obumanyi, obuguminkiriza, ng’olina obusobozi obuyamba omukozi okukola omulimu gwe obulungi. Oteekwa okuba omuwabuzi, omuntu awa omukozi amaanyi okukola omulimu so si amumalamu amaanyi.\nAbakozesa bangi obasanga, bavuma abakozi, babeekaanya, babalangira era buli kaseera beemulugunya nga balaga obutali bumativu mu nkola y’abakozi.\nEra buli mugenyi ajja, bamunnyonnyola ng’abakozi be balina bwe bataso - bola mirimu. Kino kikyamu era si kya buntu. Ekirooto kyo Tewali mukozi atasobola mirimu. Naye omukozi okukola obulungi oteekwa okumuyambako.\nKubanga ggwe omanyi ekirooto kyo, era ggwe olina okukitaputira omukozi naye asobole okukiteeka mu nkola. by’ofiirwa bw’ogoba omukozi Buli lw’ogoba omukozi ofiirwa ebintu bingi, naye olw’obusungu oluusi tobimanyirawo.\ni. Obukugu Bw’owandiika omukozi omupya, olina okumuyigiriza entambula ya bizinensi. Ebbanga ly’omala n’omuzannyi oba omusomesa engeri gy’akolamu omulimu ogwo kitegeeza nti bw’omugoba n’ofuna omulala era naye olina okumusomesa. Kino kitwala obudde ne ssente. ii.\nAbehhanda zaabwe Omukozi w’akola takolawo yekka. Kumpi akola n’abehhanda ze bonna. Bw’obabuuza kitaabwe g y’akola bakugambayo n’essany u lingi ddala. Kale bw’ogoba kitaabwe nabo oba obagobye era ofuna obulabe n’okuva mu bo bennyini. iii.Oluganda lwo n’omukozi Buli lw’otandika okukozesa omuntu, muba mufuuse baaluganda era mu mbeera ennungi buli omu yeenyumiriza mu munne era akola kyonna ekisoboka okumuyamba. Kale bwe mwawukana n’oluganda lulina kukoma.\nOluganda omukozi lw’afuna ne bakasitoma Omukozi akola ewuwo afuna oluganda ne bakasitoma. Bano bafuuka mikwano gye era bayambagana mu ngeri zonna. Kale bw’ava ewuwo, asigaza oluganda n’abaali bakasitoma bo era ky’ova olaba nti asobola n’okugenda nabo eyo gy’agenda. Weegendereze nnyo ensonga eno. Ebyama byo Ebbanga omukozi ly’amala ewuwo, amanya ebyama bingi. Kkampuni ziba n’ebyama.\nKino tekitegeeza nti ziba n’ebyama ebibi, ebyama bino ebimu biba biyamba okusukkuluma ku banno abakola emirimu gye gimu. Wabula wabaawo n’ebyama ebirala by’otandyagadde kusaasaana wabweru, kale omukozi bw’omugoba ate omukomako otya obutasaasaanya byama? Omukisa Abakozi abamu balina emikisa era bw’okola nabo, kkampuni efuna ssente nnyingi.\nSo ng ’ate waliwo n’abo abalina ebisiraani, nga bw’ayingira ew uwo ebizibu bitandika okwesomba okukkakkana nga temukyasobola kugenda mu maaso. Tetugamba nti omukozi ne bw’anaaba alina empisa embi tetujja kumugoba; nedda, naye tusaana twegendereze nnyo nga tetunnagoba mukozi.\n‘Temukuma muliro mu be mukulembera’...\nBawawaabidde ab’e Mukono lwa bajeti...


Bukedde Online - Omuwala agamba Moze okumuzaalamu alombozze engeri aba famire ya Moze gye bamutiisatiisaamu\nJamal yacamudde abaagalana ku Obligato\nNakalema n’omwana gw’agamba okuzaala mu Moze (ku kkono mu katono).\nOMUWALA agamba nti Moze Radio yamuzaalamu omwana akutte wansi ne waggulu. Judith Nakalema,19, agamba nti y’azaala Tracey Nakibogo mu Moze alumiriza nti okuva Moze lwe yafa, agezezzaako okutuukirira aba famire y’omugenzi okubamatiza nti alina omwana w’omugenzi kyokka tayambiddwa okuggyako okwagala okumusiba n’okumulemesa okulaba maama w’omugenzi gw’alinamu essuubi ly’okumuyamba.\n“Oba eky’okukebeza omwana omusaayi mukigaanye kati tukole endagaano eraga nti temujja kuvaayo wadde n’olunaku n’olumu okumukaayanira n’ekyo tukimale,’’ bwatyo Julius Jjuuko mwannyina wa Nakalema eyabadde ayogeza obusungu bwe yategeezezza ng’agamba nti bakooye aba famire y’omugenzi okubazunza. Jjuuko eyazze ne Nakalema ku ofi isi za Bukedde ku Lwokuna ng’asitudde bebbi Tracey Nakibogo agamba nti “Moze nga yaakafa, Nakalema yagenda e Makindye mu maka g’omugenzi abalage omwana eno ne bamutwala ku polliisi.\nNg’okuziika kuwedde yagenda e Kagga- Nakawuka (gye baaziika) asisinkane Muky. Jane Kasubo maama w’omugenzi kyokka Frank Ssekibogo ne banne ne bamulemesa. Leero ku Lwokuna tukubidde Ssekibogo essimu twogere ku ky’omusaayi , ono azze mu bya kututiisatiisa kutusiba nti twagala kuswaza famire yaabwe.\nKakati ddala ffe tukole ki?” Jjuuko bwe yabuuzizza Nakalema muwala wa Emmanuel Ndagizze e Ssembabule wabula mu kiseera kino abeera Kireeka ewa mwannyina Jjuuko agamba omwana gwe yazaala mu Moze omugenzi yamutuma erinnya lya Tracy Nakibogo.\nABA FAMIRE YA MOZE BOOGEDDE Meddie Sembajje omu ku booluganda lwa Moze bwe yatuukiriddwa ku ssimu ku nsonga eno yagambye nti tebanagaana kuyamba Nakalema oba okukebeza omwana omusaayi wabula bamusaba abaweemu obudde wakiri omwezi gumu bamale okwetereeza kubanga babadde mu bya kukungubaga.\n“Omuwala oyo bwe yajja twamusaba atuweemu obudde tumalirize bye tubaddeko tukole ku nsonga ye kubanga naffe twagala nnyo okumanya abaana b’omugenzi bonna tulabe n’engeri gye tubayamba, bwe yagambye” Sembajje yagasseeko nti wadde ensonga yonna ekwata ku mugenzi nga famire bazikwasa looya John Katende, eky’okukebeza omwana ono omusaayi kigenda kukolebwa omugagga Bryan White eyeeyama okuwaayo ssente okuzuula abaana ba mukwano gwe Moze Radio.\nNakalema anyumya bwe yasisinkanamu Moze n’okutuuka okumuzaalamu. “Nasooka kumusisinkana mu April 2015 e Kireka. Nali ntambula ng’enda ku dduuka kwe kumusanga akawungeezi n’annyimiriza.\nOlw’okuba nnali simumanyi ne bwe yang’amba nti ye Moze Radio olw’okuba nnali sigobera nnyo bya bayimbi nga ne mu Kireka naakajja ewa muganda wange saamufaako nnyo.\nTwayogera kitono n’ansaba ennamba yange ey’essimu enkeera n’ankubira. Okuva olwo yatandika okunkwanira ku ssimu okutuusa lwe twaddamu okusisinkana mu July wa 2015 era e Kireka gye yansanga.\nOmulundi ogwokusatu okusisinkana yankubira essimu ng’alina w’ayagala musisinkane naye olw’okutya okuva awaka nti muklulu wange ayinza okukomawo nga siriwo namusaba waakiri ajje tusisinkane wa mukwano gwange Ritah okumpi n’awaka. Yajja bw’omu ne mmotoka simanyi we yagireka kubanga nze okumulaba ng’ali ku bigere. Twayingira mu nju era bwe yansaba tukole omukwano saagana kubanga nnali mmaze okumumatira nga ssereebu era omuyimbi ow’erinnya.\nOlw’okuba tetwakozesa kondomu, Moze kirabika yakimanya nti anfunyisizza olubuto anti olwali okumaliriza ng’ansiibula yang’amba kimu nti bwenfunanga olubuto simukweka era siruggyamu mukubiranga essimu ajja kumpa obuyambi. Omwezi ogwasooka saagenda mu nsonga n’ogw’okubiri okwetegereza nga ndi lubuto era namukubira essimu okumutegezza ku nsonga eno n’anziramu kimu nti mbeere mugumu agenda kumpa buli kimu.\nOlw’embeera gye nalimu nali sikyasobola kubeera wa muganda wange kwe kuddayo mu kyalo era nazaalira wa Tereeza e Bukomansimbi. Nga wayise emyezi ena nga nzadde najja e Kireka owa mukwano gwange Ritah ne nkubira Moze essimu n’ajja okulaba omwana. Yasanyuka nnyo era yamuwa n’erinnya lya Nakibogo Tracy. Oluvannyuma naddayo mu kyalo era tubadde twogera ku ssiimu ng’awereeza obuyambi. Kibi nnyo nti Moze yafa talina waaluganda lwe yadde ow’omukwano gw’andaze osanga sandibadde mu bya kubonaabona bino ate era yali ansuubizza okunkolera bizinensi mu March\nFamire 3 zikaayanira omulambo gwa Moze


Bukedde Online - Obuntu obutono obulaga okufaayo eri omwagalwa wo\nAbabaka beekozeemu ekibina ekirwanyisa omusujja gw'ensiri.\nAbadde ategeka embaga afudde banne balaba\nEnteekateeka z'omupiira gw'amasomero ga ssiniya ez'omwaka guno...\nObuntu obutono obulaga okufaayo eri omwagalwa wo\nOw’ewange muwa ‘hug’ emirundi ebiri olunaku...\nWaliwo obuntu obutono ng’omuyimbi Judith Babirye bwe yayimbako n’agamba nti, ‘‘...obuntu obwo obutonotono bw’okola....” nga ssinga ossaayo omwoyo n’obukolera munno akakasa nti akuli mu musaayi era omufaako nnyo.\nLYAKO DDIYA...Peter Matovu amanyiddwa nga Peter Ssereebu ng’aliisa ku munne okumulaga omukwano.\nMU mukwano oluusi tekyetaagisa kusaasaanya ssente nnyingi okulaga munno nti omufa bitole era w’atali tolya.\nRebecca Naluyima abudaabuda abafumbo ng’abeera Kasubi agamba nti waliwo obuntu 20 obutonotono omukyala n’omuwala alina omwagalwa bw’alina obutabuusa maaso omuli;\n1 Mugulire obuntu obutono naddala obw’okwejalabya bw’olaba nti tabuteekako mutima. Mu buntu obutono bw’osobola okuwa omwami wo n’amanya nti omufa era ofaayo gyali mulimu ka kalifuuwa, obugoye bw’omunda, essaawa y’oku mukono n’ebirala.\nOmukyala ng’aliisa bba okumulaga omukwano.\n2 Bw’owulira ng’omumiisinga kimubuulire. Abakyala abamu balina omuze gw’okusirika nga bamiisinga basajja baabwe. Bw’aba ku mulimu musindikire mesegi emutegeeza nti omumiisinga oba mukubire essimu okimugambe. Kino kijja kumuteeka mu muudu era ajja kukomawo awaka nga musanyufu.\n3 Mufumbire kacaayi era okamutabulire mu kiseera nga takasuubira. Okugeza oyinza okukeera n’omutegekera caayi n’omutwalira mu kisenge nga takisuubira.\n4 Akafuba akamwaniriza n’akamusiibula tokeerabira, tomukkiriza kugenda ku mulimu nga tomuwadde kafuba era ne bw’akomawo tokeerabira ojja kuba omumaze nga teweerabidde ka kkiisi k’omu kyenyi.\n5 Mubuulire nti wanjawulo nnyo gy’oli. Abasajja abasinga balinga baana bato buli lw’omuwaana engeri gy’ali ow’enjawulo gy’oli ng’omumaze. Okugeza mugambe nti, ‘oli kitundu ku bulamu bwange mu nsi muno..’\n6 Musiime w’olaba atadde amaanyi ag’enjawulo era mulage nti amaanyi ge ogasiima. Okugeza bw’asasula ffi izi z’abaana oba bw’aba alina ekipya ky’aguze mwebaze ku ssaawa eyo ate era oddemu mu kiseera nga takusuubira. Oyinza n’okumuddiza nga mulya n’omugamba nti ‘mukwano ako ka kukwebaza olw’okusasula ffi izi..’\n7 Oyinza okumugulira akatambi ka firimu gy’ayagala oba ak’ennyimba z’ayagala okuwuliriza, omuteeremu mu biseera bye eby’eddembe.\n8 Bw’aba ayogera naawe muwe ebirowoozo byo byonna. Bw’oba okutte essimu osobola n’okugiteeka ebbali n’osooka omuwuliriza, ajja kumanya nti bw’abaawo ebirala byonna obissa ku bbali.\n9 Olw’olumu mufumbire ekyokulya ky’asinga okwagala omuteere ku mmeeza, wansi w’essowaani omuteereyo akapapula k’owandiiseeko obugambo obumuwaana era omutegeeze nga bw’omufa, omukwano ojja kuba omaze oguteekamu ebirungo.\n10 Mubuulire engeri gy’akuwaamu essanyu. Abakyala abamu munne ne bw’akola akamusanyusizza takimugamba era n’omusajja tamanya. Bw’okimugamba nti akusanyusizza kimwongera amaanyi n’omukwano ne gweyongera.\n11 Balo bw’aba akeera nnyo okugenda ku mulimu fuba okulaba ng’omusooka okuzuukuka omufumbire ekyenkya agende ku mulimu ng’akiridde oba akitwale ku mulimu, kijja kumuwa essanyu era ajja kumanya nti omufaako.\n12 Bw’aba n’ebimunyiizizza naddala ku mulimu kola buli ekisoboka okulaba nga byonna abyerabira era omukkakkanye ng’omubuulira nga bw’ali owamaanyi okusinga ebyo ebimutawaanyizza era nti oli naye mu mbeera yonna.\n13 Mubuulire nti akukuba era omuwaane. Abakyala abasinga balowooza nti omusajja yekka y’alina okubuulira omukyala nti amufa naye naawe bw’okimugamba kimuleetera okukuteeka mu kifo eky’enjawulo mu mutima gwe ne mu bulamu bwe okutwaliza awamu.\n14 Muweeweeteko naddala mu mutwe. Ng’abakyala bwe banyumirwa okukwatibwako mu nviiri, n’abasajja bawulira bulungi ng’obaweeweeseeko mu mutwe kuba kyongera okulaga nti naawe onyumirwa ky’okola ate nga naye kijja kumunyumira.\n15 Olumu fumbayo ekyeggulo eky’enjawulo ky’atasuubira. Kino osobola okukikola okugeza ssinga omwami ku kameeza aba yaleseeko ssente za binyeebwa kozesa ku z’obadde otereka ofumbe enkoko gy’oba omuwa era mubuulire ezaagiguze gye zivudde. Ate bw’oba olina omulimu kijja kukubeerera kyangu okumuyiiyizaayo eky’enjawulo.\n16 Abalina ebinaabiro omuli endabirwamu, olw’olumu oyinza okumugera ng’anaaba n’owandiika obugambo bw’omukwano ku ndabirwamu ng’okozesa ebyovu. Bw’anaabisoma kijja kumwongera amaanyi n’omukwano gweyongere.\n17 Fuba okulaba nga bwe muba mutuddeko mwembi omukwatako nga ku mukono, engalo, mu kifuba oba awantu wonna. Omuntu buli lw’omukwatako kyongera ebbugumu mu nkolagana yammwe, era bannassaayansi bagamba nti abaagalana abafuna obudde okwekwatako buli lunaku omukwano gwabwe guwangaala, okusinga abo abeekwatako nga bali mu kitanda wokka.\n18 Bw’oba ogenda ku lugendo oluwanvu, leka ng’omukoleddeyo ka juyisi okateeke mu fi riigi oba mu jaaga era omulekere akawandiiko ku mmeeza, bw’anaakomawo ajja kumanya nti wadde toliwo omufaako.\n19 Buli lw’omulaba muteereko akaseko. Kino kikola nnyo ng’akomyewo awaka n’akusangawo. Ne bw’oba n’ebikunyiizizza, muteereko akaseko akamwaniriza, olwo olyoke omutegeeze ebikunyiizizza ng’amaze okukkakkana.\n20. Abasajja abanywa ku kabbiya, omukyala fuba okulaba ng’okuumira kabbiya ke k’asinga okwagala mu fi riigi. Kino kijja kumulaga nti ofaayo okumuwa ebimusanyusa era ajja kukusiima.\nEnteekateeka z'omupiira gw'amasomero ga ssiniya ez'omwaka guno ziwedde\nNamwandu alemesezza bamulekwa okwabiza olumbe mu maka ge\nEbintu by’oyinza okukolera munno n’asanyuka\nNabuuka mirambo gya basajja bange nga ntoloka mu Lubiri - Muteesa\nAbabaka beekozeemu ekibina ekirwanyisa...\nOMUSUJJA gw’ensiri gutta Bannayuganda 16 buli lunaku era ababaka ba Palamenti beekozeemu ekibiina ekigenda okugulwanyisa...\nAbadde ategeka embaga afudde banne...\nSTEVEN KIZZA yasoose kwekubya bifaananyi nga yaakatuuka ku biyiriro. Oluvannyuma yataddeyo ebigere mu mazzi, nga...\nEnteekateeka z'omupiira gw'amasomero...\nAkubye munne ekikonde ekimuttiddewo...\nPOLIISI y’e Kitintale mu munisipaali y’e Nakawa eri ku muyiggo gw’omuvubuka akubye mutuuze munne ekikonde n’afa....\nCrested Cranes etandise okwetegekera...